title: Manuel Medina Ortega

text: Medina on lakitieteen tohtori ja on toiminut vuodesta 1975 Madridin yliopiston professorina. Vuodesta 1986 lähtien hän on ollut Euroopan parlamentin jäsen.


title: Home Town Story

text: Home Town Story on Arthur Piersonin ohjaama, tuottama ja käsikirjoittama yhdysvaltalainen draamaelokuva vuodelta 1951, jonka pääosissa ovat Jeffrey Lynn, Donald Crisp ja Marilyn Monroe. Sivuosissa ovat muiden muassa Marjorie Reynolds, Alan Hale Jr. ja Barbara Brown. "Home Town Story" on mustavalkoinen ja pituudeltaan 61 minuuttia. "Home Town Story" sai ensi-iltansa kotimaassaan 18. toukokuuta vuonna 1951. Metro-Goldwyn-Mayer -yhtiö tuotti elokuvan.


title: Home Town Story

text: Blake Washburn (Jeffrey Lynn) on epäonnistunut senaattori, joka päättää ottaa aseman "Herald" -sanomalehden uutistoimittajana hävittyjen vaalien jälkeen. Hän on päättänyt paljastaa suuryritysten väärinkäytöksiä, mutta kun onnettomuus sattuu kouluretkellä, Washburnin uskomukset on kyseenalaistettu.


title: Jehovan todistajista eriytyneet liikkeet

text: Jehovan todistajista eriytyneitä liikkeitä on historian aikana ollut useita. Osa liikkeistä on toiminut vain hetken aikaa, ja osa toimii edelleen. Liikkeiden eriytymisen voi jakaa karkeasti kolmeen luokkaan: alkuaikojen ja Russellin kuoleman jälkeiset jakautumiset, myöhemmät jakaantumiset ja modernit jakaantumiset.


text: Ensimmäiset jakaantumiset tapahtuivat jo 1900-luvun alussa, vain hieman Raamatuntutkijoiden liikkeen perustamisen jälkeen. Ensimmäisistä jakaantumisista syntyneisiin liikkeisiin kuuluivat esimerkiksi "Uuden Liiton Raamatuntutkijat" ja "Vapaat Raamatuntutkijat".


text: Vuonna 1919 Paul S. L. Johnson, Russellin läheinen ystävä, perusti Maallikoiden kotisaarnaajaliikkeen ("Laymen's Home Missionary Movement"). Liike aloitti heti voimakkaan hyökkäyksen Joseph Franklin Rutherfordia vastaan. Rutherford oli noussut Jehovan todistajien johtohenkilöksi Russellin kuoleman jälkeen.


text:
Myöhempiin jakaantumisiin kuuluvat esimerkiksi "Aamunkoiton Raamatuntutkijoiden seura" ja "Kansainvälinen raamatuntutkijoiden liitto".
Itä-Euroopassa toimii True Faith Jehovah's Witnesses, joka syntyi rautaesiripun taakse jääneiden Jehovan todistajien pitäydyttyä Rutherfordin aikaisessa opissa.


text: Moderneja jakaantumisia voidaan kutsua myös "Internet-ajan jakaantumisiksi". Näistä merkittävin on 2004 perustettu "Herran Todistajat" -liike. Liikkeen perustaja toimi amerikkalainen matemaatikko Gordon Richie, joka erotettiin Jehovan todistajien seurakunnasta vuonna 1996. Ritchien mukaan Jehovan todistajat olivat "ainoa tosi uskonto" vuoteen 2004 asti, kunnes hän perusti oman liikkeensä.


text: Toinen merkittävä modernin ajan jakaantuminen tapahtui 2007 kun Greg G. Stafford perusti "Jahin kristilliset todistajat" -liikkeen. Ennen liikkeen perustamista hän tuli tunnetuksi Jehovan todistajien oppeja puolustavasta kirjastaan "Defending Jehovah's Witnesses". Hän kuitenkin erosi Jehovan todistajien seurakunnasta ja perusti oman ryhmittymänsä. Jakaantumisen syy ei ollut niinkään oppinäkemyksissä, vaan tavassa, jolla Jehovan todistajien virallista organisaatiota johdetaan. Stafford jatkaa yhä Jehovan todistajien oppien puolustamista, vaikka hän virallisesti onkin eronnut ja toimii oman liikkeensä parissa.


title: Macrianus

text: Macrianus oli roomalainen nimi:


title: John Lubbock

text: John Lubbock, Aveburyn 4. baronetti ja 1. paroni (30. huhtikuuta 1834 – 28. toukokuuta 1913) oli englantilainen pankkiiri, poliitikko, biologi ja arkeologi. Hän opiskeli Etonissa vuodesta 1845 alkaen, minkä jälkeen hän työskenteli isänsä omistamassa pankissa. Vuonna 1856 hänestä tuli myös pankin osaomistaja. Vuonna 1865 Lubbock peri baronetin arvon isältään. Vuosina 1870–1880 hän toimi liberaalipuolueen parlamenttiedustajana. Lubbockin hävittyä vuoden 1880 vaalit liberaalipuolueen edustajana hänet valittiin samana vuonna House of Commonsiin London Universityn edustajana. Hän oli ollut tuon yliopiston varakansleri vuodesta 1872.


title: John Lubbock

text: Lubbock valittiin Institute of Bankersin puheenjohtajaksi vuonna 1879. Vuonna 1881 hän toimi British Association for the Advancement of Sciencen puheenjohtajana ja vuosina 1881–1886 Linnean Societyn puheenjohtajana. Biologiassa Lubbock tutki erityisesti pistiäisiä. Hän keksi termit ”paleoliittinen” ja ”neoliittinen”. Lubbock oli kirjeenvaihdossa Charles Darwinin kanssa, ja jonkin aikaa myös asui hänen naapurinaan.


title: Roger Bourbonnais

text: Roger Bourbonnais (s. 26. lokakuuta 1942 Edmonton, Alberta) on entinen kanadalainen jääkiekkoilija. Hän edusti Kanadaa kahdesti talviolympialaisissa, joissa molemmissa saavutti pronssimitalin. Hänet kutsuttiin International Ice Hockey Federation Hall of Fameen 1999.


title: Roger Bourbonnais

text: Bourbonnais pelasi neljästi jääkiekon MM-kisoissa, joista hänellä oli tuomisinaan pronssiset mitalit vuosina 1964, 1966 ja 1967.


title: Markus Törnvall

text: Markus Törnvall (s. 31. joulukuuta 1964 Nastola) on suomalainen jalkapalloilija.


title: Markus Törnvall

text: Keskikentällä pelannut Törnvall edusti urallaan Kuusysiä, Valkeakosken Hakaa, Lahden Reipasta, Rovaniemen Palloseuraa ja Tampereen Ilvestä. Hän voitti Kuusysissä Suomen mestaruuden 1982 ja 1984 sekä SM-hopeaa 1987. Törnvall voitti myös Suomen Cupin kahdesti vuosina 1983 ja 1987. Kauden 1988 Törnvall pelasi Reippaassa yhdessä Jari Litmasen kanssa muodostaen hänen kanssaan tehokkaan kaksikon, jonka jälkeen Törnvall pelasi kaksi kautta Ruotsin pääsarjassa IFK Norrköpingissä vuosina 1989–1990 ja oli mukana voittamassa Ruotsin mestaruutta kaudella 1989. Useat loukkaantumiset hankaloittivat Törnvallin sopeutumista Norrköpingissä eikä hän koskaan tehnyt lopullista läpimurtoaan ulkomailla. Hänelle kertyi pääsarjaotteluita Suomessa 190 ja Ruotsissa 20.


title: Markus Törnvall

text: Maajoukkueessa Törnvall pelasi 25 maaottelua, joissa hän teki yhden maalin.


title: Albin Lönnberg

text: Albin (Abbe) Anian Alfons Lönnberg (15. elokuuta 1904 – 20. kesäkuuta 1955) oli suomalainen jalkapalloilija ja jääpalloilija.


title: Albin Lönnberg

text: Lönnberg pelasi HIFK:ssa ja Suomen maajoukkueessa 1920- ja 1930-luvulla. Hän voitti Suomen mestaruuden 1933 sekä SM-hopeaa 1928 ja 1929. Maajoukkueessa Lönnberg pelasi 21 maaottelua, joissa hän teki seitsemän maalia.


title: Albin Lönnberg

text: Jääpalloa Lönnberg pelasi HIFK:ssa 50 SM-sarjaottelua kausina 1923–1936 saavuttaen 2 SM-kultaa ja 3 SM-hopeaa. Maaotteluedustuksia hänelle tuli 6 A- ja 2 B-maaottelua.


title: Albin Lönnberg

text: Jääkiekkoa Lönnberg pelasi SM-sarjassa maalivahtina kaudella 1933–1934 Helsingin Palloseurassa ja saavutti SM-hopeaa. Hän pelasi myös yhden A-maaottelun.


title: Macrianus Major

text: T(itus).? Fulvius Macrianus, usein Macrianus Major (, k. 261) oli roomalainen kenraali ja usurpaattori. Hän palveli keisari Valerianuksen armeijassa ja toimi muun muassa virkailijana ("rationibus Augusti") Egyptissä. Hänellä oli luultavasti Junia -niminen vaimo.


title: Macrianus Major

text: Macrianus oli Valerianuksen upseereita sotaretkellä persialaisia vastaan idässä ("procurator arcae et praepositus annonae in expeditione Persica"). Roomalaiset kärsivät kuitenkin suuren tappion Carrhaen lähistöllä kesällä 260, ja Valerianus joutui persialaisten vangiksi. Sen jälkeen Persian kuninkaan Sapor I:n joukot hyökkäsivät Vähään-Aasiaan ryöstellen aluetta. Macrianus ja pretoriaaniprefekti Ballista (tai Callistus) kokosivat Rooman armeijan rippeet ja järjestivät ne uudelleen taisteluun persialaisia vastaan Kilikiassa. Macrianus ja Ballista onnistuivat ajamaan persialaiset provinssista, jolloin Sapor päätti palata takaisin Persiaan.


title: Macrianus Major

text: Keisarin kaappauksen jälkeisessä sekasorrossa syntyi useita kapinoita eri puolilla valtakuntaa: Illyricumissa Ingenuus ja Regalianus huudettiin molemmat keisariksi, ja myös Galliassa Postumus nousi kapinaan keisari Gallienusta vastaan, joka oli noussut isänsä vangitsemisen jälkeen yksin hallitsijaksi. Hän oli laillisena keisarina kuitenkin kaukana lännessä eikä pystynyt tekemään paljoa valtakunnan itäosien ongelmille, joten alueen armeija päätti huutaa voittoisan kenraalinsa Macrianuksen keisariksi. Tämä kuitenkin kieltäytyi kunniasta vedoten ikäänsä ja terveyteensä. Sen sijaan hän nimitti poikansa Macrianus nuoremman ja Quietuksen keisareiksi, luultavasti ennen 17. syyskuuta 260. Uudet hallitsijat tunnustettiin keisareiksi idässä ja Egyptissä, ja pian myös kolikoita lyötiin Macrianuksen ja Quietuksen kunniaksi.


title: Macrianus Major

text: Vuonna 261 Macrianus lähti poikansa Macrianus nuoremman kanssa kohti länttä Gallienusta vastaan. Hänelle uskolliset joukot kuitenkin kukistivat Macrianuksen armeijan kenraali Aureoluksen johdolla Illyricumissa syksyllä 261, ja sen jälkeen Macrianuksen omat sotilaat murhasivat komentajansa. Pian myös Quietus ja Ballista saivat surmansa idässä, surmaajana Palmyran Odaenathus.


title: Ilari Ruuth

text: Ilari Ruuth (s. 27. elokuuta 1990) on suomalainen jalkapalloilija, joka edustaa Tampereen Ilvestä. Ruuth on Tampereen Ilveksen kasvatti ja hän debytoi miesten sarjassa kesäkuussa 2008 IFFK - Ilves ottelussa. Hän siirtyi TamU:n riveihin kaksivuotisella sopimuksella kaudeksi 2009. Ensimmäisen liigaottelunsa Ruuth pelasi FC Honkaa vastaan 17. toukokuuta 2009. Tampere Unitedin sarjasta sulkemisen jälkeen Ruuth siirtyi takaisin kasvattajaseuraansa Ilvekseseen.


title: Sulkavan vaakuna

text: Sulkavan kunnanvaakuna on saanut aiheensa Sulkavan alueesta. Vaakunan silta viittaa Savonlinnan vanhaan tiehen, joka kulkee vesistöjen ylitse kirkonkylän kohdalla. Kävyt symboloivat metsiä ja metsätaloutta.


title: Sulkavan vaakuna

text: Vaakunan on suunnitellut Gustaf von Numers, ja se vahvistettiin käyttöön 23. syyskuuta 1953. Vaakunan selitys on ”mustassa kentässä reunasta toiseen ulottuva, hopeinen, yksikaarinen kivisilta, jonka saatteena kultaiset männynkävyt, kolme yläpuolella, yksi alapuolella, kannat ylöspäin”.


title: Joe Smith Rasilian satemetsässä

text: Joe Smith Rasilian satemetsässä on suomalainen Martti "Huuhaa" Innanen tekemä vuonna 1981 valmistunut kuunnelma. Kuunnelma perustuu Innasen luoman hahmon "seikkailia" Joe Smithistä kertoviin radiokuunnelmiin.


title: Joe Smith Rasilian satemetsässä

text: Kuunnelman julkaisi JP-musiikki C-kasettina vuonna 1981. Vuonna 1986 kuunnelmasta julkaistiin uusintajulkaisu C-kasettina ja LP-levynä. LP-julkaisu julkaistiin yhdessä 1970-luvulla valmistuneen "Joe Smith ja seikkailu viitakossa" puhenäytelmän kanssa. Uusintajulkaisu sisälsi myös eri esittäjien kappaleita sekä Innasen itse esittämät kappaleet "Karvaiset kamelit" ja "Faaraon viimeinen huuto".


title: Joe Smith Rasilian satemetsässä

text: Poptori julkaisi kuunnelman CD-formaatissa vuonna 2000, joka sisältää alkuperäisen vuonna 1981 valmistuneen sisällön sekä kappaleen "Faaraon viimeinen huuto". Kuunnelma on julkaistu kokonaisuudessaan myös Rocket Recordsin vuonna 2009 julkaistulla Innasen tuplakokoelmalla.


title: Joe Smith Rasilian satemetsässä

text: Tarina perustuu sotamies Topi Kutvosen Äänislinnassa asemasodan aikana vuonna 1943 kirjoittamaan tarinaan. "Tuhansien vaarojen mies" Joe Smith on lontoolainen "kansainvälinen seikkailia", joka saapuu Rasilian sademetsään. Matka sademetsään tuo mukanaan vaaroja. Seikkailija tapaa matkallaan kriminaalin Sisäkumi-Simeonin, puhuvan ihmissyöjäkamelin Vatelma-Valtemarin, tohtori Hyeena-Anterssonin ja ihmissyöjä-kääpiö Huspati-Hutan, jotka alkavat vainota Smithia ja aikovat tappaa hänet.


title: Yleisurheilun sisäratojen Euroopan-mestaruuskilpailut 2009

text: 30. yleisurheilun sisäratojen Euroopan-mestaruuskilpailut järjestettiin Italian Torinossa 6.–8. maaliskuuta 2009. Kilpailupaikkana toimi Oval Lingotto -areena, johon kisahetkellä mahtui 6 600 katsojaa. Italia isännöi kisoja neljännen kerran.


text: Isäntämaa


title: Sambian jalkapallomaajoukkue

text: Sambian jalkapallomaajoukkue edustaa Sambiaa jalkapallon miesten maajoukkuekilpailuissa. Sitä hallinnoi Sambian jalkapalloliitto. Joukkue tunnetaan lempinimellä Chipolopolo, "kupariluodit".


title: Sambian jalkapallomaajoukkue

text: Sambian merkittävin saavutus on 2012 Afrikan-mestaruus, jolloin se voitti loppuottelussa Norsunluurannikon rangaistuspotkukilpailun jälkeen. Mestaruuden lisäksi Sambia on saanut Afrikan-mestaruuskisoista kahdesti hopeaa ja kolmesti pronssia. MM-kilpailuihin Sambia ei ole toistaiseksi päässyt.


title: Sambian jalkapallomaajoukkue

text: Sambian jalkapallomaajoukkue ei ole selviytynyt kertaakaan MM-kilpailujen lopputurnaukseen. Olympiakisojen jalkapalloturnaukseen Sambia selviytyi ensimmäisen kerran Montrealin kisoihin 1976. Joukkue kuitenkin vetäytyi turnauksesta Sambian olympiajoukkueen liityttyä Afrikan maiden olympiaboikottiin. Moskovan olympialaisissa 1980 Sambia hävisi kaikki kolme alkulohkon otteluaan. Soulin olympialaisissa 1988 Sambia voitti alkulohkonsa kukistettuaan muun muassa Italian 4–0. Puolivälieräottelussa se hävisi Länsi-Saksalle niin ikään maalein 0–4.


title: Sambian jalkapallomaajoukkue

text: Sambia selviytyi Afrikan mestaruuskilpailujen lopputurnaukseen ensimmäisen kerran Egyptin kisoissa 1974. Se eteni loppuotteluun kukistettuaan välierässä Kongon jatkoajan jälkeen 4–2. Loppuottelu Zairea vastaan päättyi jatkoajan jälkeen 2–2, mutta Zaire voitti uusintaottelun 2–0. Libyan kisoissa 1982 Sambia hävisi välieräottelussa Libyalle 1–2, mutta sai pronssia voitettuaan pronssiottelussa Algerian 2–0.


title: Sambian jalkapallomaajoukkue

text: Afrikan mestaruuskilpailuissa Algeriassa 1990 Sambia hävisi välieräottelussa Nigerialle 0–2 ennen kuin voitti pronssiottelussa Senegalin 1–0. Tunisian kisoissa 1994 Sambia voitti semifinaalissa Malin 4–0, mutta hävisi loppuottelussa Nigerialle 1–2. Etelä-Afrikan kisoissa 1996 Sambia saavutti pronssia: hävittyään välierässä Tunisialle 2–4 se kukisti pronssiottelussa Ghanan 1–0.


title: Sambian jalkapallomaajoukkue

text: Gabonissa ja Päiväntasaajan Guineassa pelatuissa Afrikan mestaruuskisoissa 2012 Sambia voitti historiansa ensimmäisen mestaruuden. Ranskalaisvalmentaja Hervé Renard luotsasi Sambian kolmatta kertaa loppuotteluun,kun se voitti välierässä Ghanan 1-0. Finaalissa Sambia taisteli ennakkosuosikki Norsunluurannikkoa vastaan urheasti ja vei lopulta historiallisen mestaruuden rangaistuspotkukilpailun jälkeen 8-7.


title: Sambian jalkapallomaajoukkue

text: Sambian koko jalkapallomaajoukkue menehtyi lentoturmassa Gabonin rannikon edustalla 27. huhtikuuta 1993. Joukkue oli matkalla MM-karsintaotteluun Senegaliin, kun toisen välitankkauksen jälkeen, muutama minuutti Librevillestä lähdön jälkeen, yksi moottoreista syttyi tuleen. Lentäjä, joka oli väsynyt lennettyään samana päivänä jo Mauritiukselta Sambiaan, sammutti vahingossa väärän moottorin, ja kone syöksyi mereen puolen kilometrin päässä rannikosta. Kaikki 30 matkustajaa – mukaan lukien 18 pelaajaa, valmentaja ja muu johtoporras – sekä miehistön jäsenet kuolivat. Joukkueen kapteeni Kalusha Bwalya ei ollut koneessa, sillä hän pelasi tuolloin PSV Eindhovenissa ja matkasi Senegaliin eri reittiä kuin muu joukkue.


title: Sambian jalkapallomaajoukkue

text: Uusi maajoukkue muodostettiin nopeasti, sillä edessä oli ratkaiseva MM-karsintaottelu Marokkoa vastaan. Tasapeli olisi riittänyt Sambian uudistuneelle joukkueelle MM-kisapaikkaan, mutta Marokko voitti Casablancassa pelatun ottelun 1–0. Seuraavana vuonna Sambia saavutti Afrikan mestaruuskilpailuissa hopeaa.


title: Mikkelin maalaiskunnan vaakuna

text: Mikkelin maalaiskunnan vaakuna on saanut aiheensa Mikkelin maalaiskunnan historiasta. Aiemmin Savilahtena tunnettu pitäjä on maakunnan vanhin, johon viitataan maakuntavaakunan jousella. Pitäjän nimi vaihtui Mikkeliksi 1600–luvulla arkkienkeli Mikaelin mukaan – vaaka on hänen tunnuksensa. Vaakunan katkaiseva aaltokoro symboloi alueen sisävesiluonnetta.


title: Mikkelin maalaiskunnan vaakuna

text: Vaakunan on suunnitellut Tauno Häkli, ja se vahvistettiin käyttöön 24. heinäkuuta 1950. Vaakunan selitys on ”kilpi aaltokoroinen, musta-kulta-katkoinen. Yläkentässä jännitetty käsijousi nuolineen; kaikki kultaa, paitsi jousen jänne sekä nuolen kärki ja sulitettu pyrstö hopeaa. Alakentässä musta orsivaaka”. Vaakuna muuttui epäviralliseksi kotiseutuvaakunaksi 2001 kun kunta liittyi osaksi Mikkelin kaupunkia.


title: Oeiras Parque

text: Oeiras Parque on kauppakeskus Portugalin Oeirasissa. Keskus avattiin huhtikuussa 1998. Sen omistaa ostoskeskusyhtiö Mundicenter, jonka pääomistaja on portugalilainen monialayhtymä Alves Ribeiro.


title: Oeiras Parque

text: Oeiras Parquen kerrospinta-ala on 47 500 neliömetriä. Kauppakeskuksessa on noin 160 liikettä, kuten Continente-ketjun hypermarket, ravintolamaailma ja elokuvateatteri. Kauppakeskuksessa käy vuosittain noin 10 miljoonaa ihmistä.


title: Oeiras Parque

text: Kauppakeskuksessa on 2 800 ilmaista pysäköintipaikkaa ja sinne pääsee myös julkisilla liikennevälineillä.


title: Johan Väänänen

text: Johan Aleksander Väänänen () oli suomalainen jääkäriluutnantti. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan Valkoisen Armeijan riveissä esikuntavääpelinä ja joukkueenjohtajana.


title: Johan Väänänen

text: Väänäsen vanhemmat olivat postinkantaja Juho Väänänen ja Maria Kinnunen. Hänet vihittiin avioliittoon vuonna 1919 Martta Kinnusen kanssa, josta hän erosi vuonna 1932.


title: Johan Väänänen

text: Väänänen kävi kansakoulun ja suoritti viisi luokkaa Joensuun lyseossa vuoteen 1920 mennessä.


title: Johan Väänänen

text: Väänänen työskenteli postinkantajana Alatorniolla ennen liittymistään vapaaehtoisena Saksassa sotilaskoulutusta antavan jääkäripataljoona 27:n 4. komppaniaan 26. helmikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.


title: Johan Väänänen

text: Väänänen saapui Suomeen (Vaasaan) jääkäreiden pääjoukon mukana vääpeliksi ylennettynä 25. helmikuuta 1918. Hänet komennettiin Suomen sisällissotaan esikuntavääpeliksi 3. Jääkärirykmentin 5. jääkäripataljoonan esikuntaan, josta hänet siirrettiin 15. huhtikuuta 1918 joukkueenjohtajaksi 5. Jääkärirykmentin 14. jääkäripataljoonan 3. komppaniaan. Hän osallistui sisällissodan taisteluihin Tampereella ja Karjalankannaksella.


title: Johan Väänänen

text: Väänänen palveli sisällissodan jälkeen edelleen 5. Jääkärirykmentissä, joka tunnettiin myöhemmin nimellä aluksi Kuopion jalkaväkirykmentti 4 ja myöhemmin Tampereen rykmentti. Hän toimi rykmentissä koulutusaliupseerina ja 3. tammikuuta 1919 lähtien 5. komppanian vääpelinä. Hänet siirrettiin 11. maaliskuuta 1920 Pohjois-Savon rykmentin 1. komppaniaan, missä hän toimi aluksi koulutusaliupseerina ja myöhemmin nuorempana upseerina. Väänänen erosi armeijasta 29. maaliskuuta 1922 ja palveli myöhemmin 1. huhtikuuta 1922 - 28. huhtikuuta 1923 välisen ajan nuorempana upseerina Lapin rajavartiossa ja 1. tammikuuta - 31. joulukuuta 1924 välisen ajan Punkalaitumen suojeluskunnan paikallispäällikkönä. Myöhemmissä vaiheissa hän työskenteli vuosina 1925 - 1928 varastonhoitajana ja vuosina 1928 - 1930 rakennusurakoitsijana, jonka jälkeen hän työskenteli lähinnä satunnaisissa töissä.


title: Johan Väänänen

text: Väänänen osallistui talvisotaan komppanianpäällikkönä Jalkaväkirykmentti 25:ssä ja osallistui taisteluihin Kuhmossa. Välirauhan aikana hän oli hoidettavana eri sotilassairaaloissa, mistä päästyään hänet siirrettiin komppanianpäälliköksi Jalkaväkirykmentti 64:ään. Hänet haudattiin Poriin.


title: Valter Vuoksi (jääkäri)

text: Valter Henrik Rafael Vuoksi () oli suomalainen jääkärivänrikki. Hän oli sotilaskoulutuksensa ensimmäisen maailmansodan aikana Saksassa saanut jääkäri. Myöhemmin hän osallistui Suomen sisällissotaan Valkoisen Armeijan riveissä muun muassa Vöyrin sotakoulussa.


title: Valter Vuoksi (jääkäri)

text:
Hänen vanhempansa olivat puuseppä Henrik Oskar Vuoksi ja Johanna Aleksandra Lindberg. Hänet vihittiin avioliittoon vuonna 1921 Ester Irene Rindellin kanssa.
Vuoksi kirjoitti ylioppilaaksi Turun suomalaisesta klassillisesta lyseosta vuonna 1908 ja liittyi Varsinaissuomalaiseen osakuntaan. Opintojaan hän jatkoi Helsingin yliopiston filosofisen tiedekunnan historiallis-kielitieteellisellä osastolla vuosina 1908 - 1915.


title: Valter Vuoksi (jääkäri)

text: Vuoksi liittyi vapaaehtoisena Saksassa sotilaskoulutusta antavan jääkäripataljoona 27:n pioneerikomppaniaan 2. joulukuuta 1915. Hänet komennettiin 19. maaliskuuta 1916 erikoistehtäviin Suomeen. Suomeen hän hiihti huhtikuussa Uumajasta Suomen puolelle ja matkusti sen jälkeen Helsinkiin, missä santarmit pidättivät hänet 13. toukokuuta 1916 Helsingin rautatieasemalla. Hänet passitettiin vielä saman kuun aikana Pietariin Spalernajan vankilaan. Spalernajasta hän vapautui Venäjän vallankumouksen puhjettua 12. maaliskuuta 1917. Suomeen palattuaan hän toimi kesän 1917 Jalasjärven elintarvelautakunnan palveluksessa ja perusti ja koulutti syksyllä vuonna 1917 suojeluskuntia Varsinais-Suomessa.


title: Valter Vuoksi (jääkäri)

text: Vuoksi oleskeli sisällissodan puhjetessa Turussa, josta hän siirtyi 1. helmikuuta 1918 Huittisten Lauttakylään, missä hän koulutti suojeluskuntajoukkoja. Hän matkusti 14. helmikuuta 1918 Vöyriin, missä hän asettui Vöyrin sotakouluun. Sotakoulussa hänet määrättiin aluksi vääpeliksi 3:een ja maaliskuun alussa alkaen 8. komppaniaan. Hän osallistui sisällissodan taisteluihin Vaskivedellä, Kurussa ja Messukylässä sekä Tampereella.


title: Valter Vuoksi (jääkäri)

text: Vuoksi palveli sisällissodan jälkeen edelleen Vöyrin sotakoulussa, josta hänet siirrettiin 28. kesäkuuta 1918 alkaen 2. Divisioonaan. Armeijasta hän erosi sairauden takia loppukesästä vuonna 1918. Hän liittyi saman vuoden joulukuun alussa Suojeluskuntajärjestöön ja hänet sijoitettiin paikallispäälliköksi Oriveden suojeluskuntaan. Orivedeltä hänet määrättiin 1. huhtikuuta 1919 alkaen Etelä-Hämeen suojeluskuntapiirin sotilasohjaajaksi. Suojeluskunnista hän erosi 31. heinäkuuta 1919, jonka jälkeen hän siirtyi 15. lokakuuta 1919 alkaen etsivän keskuspoliisin Maarianhaminan alaosaston palvelukseen, mistä hänet siirrettiin 1. lokakuuta 1922 etsivän keskuspoliisin Viipurin alaosaston päälliköksi. Viipurin etsivän keskuspoliisin osastonpäälliköksi hänet nimitettiin 1. lokakuuta 1929. Hän kuoli sydäntautiin 8. heinäkuuta 1932.


title: Cattle Decapitation

text: Cattle Decapitation (suom. "Karjan mestaus") on vuonna 1996 perustettu sandiegolainen deathgrind-yhtye. Yhtye kritisoi niin sanoituksillaan kuin kansitaiteellaankin lihateollisuutta ja muuta eläinten sekä luonnon hyväksikäyttöä. Yhtyeen kaikki jäsenet ovatkin kasvissyöjiä.


title: Cattle Decapitation

text: Yhtyeen vuoden 2004 julkaisun "Humanure" (vrt. "Human" "ihminen" + "manure" "lannoite") levyn kansikuvaa jouduttiin muuttamaan, koska monet jälleenmyyjät kieltäytyivät myymästä levyä sen groteskin kansitaiteen takia. Alkuperäisessä kansikuvassa lehmä ulostaa ihmisen ruumiinosia ja sisälmyksiä joutomaalla. Muutetussa kansikuvassa lehmä ja ihmisjätteet on poistettu maisemasta.


title: Fort Gibraltar

text: Fort Gibraltar oli vuonna 1809 North West Companyn perustama linnoitus ja turkiskaupan keskus nykyisessä Manitoban provinssissa Kanadassa.


title: Fort Gibraltar

text: Turkiskauppa oli Länsi-Kanadan tärkein elinkeino 1800-luvun alkupuolella. Ensimmäisenä kaupallisena ryhmittymänä alueelle saapui brittiläinen Hudson's Bay Company, jonka kotipaikka oli Lontoo. Yhtiön henkilöstö koostui enimmäkseen englantilaisista. Kilpailevan montréalilaisen North West Companyn henkilökunta koostui puolestaan ranskalaisista, skotlantilaisista ja First Nations -intiaaneista.


title: Fort Gibraltar

text: North West Companyn turkiskauppiaat ("voyageurs") rakensivat aluksi "The Forksin" alueelle useita väliaikaisia leirejä. Vuonna 1809 yhtiö rakensi samalle paikalle Fort Gibraltarin linnoituksen. Linnoitus sijaitsi nykyisen Winnipegin kaupungin kohdalla. Se rakennettiin Hudson's Bay Companyn Fort Douglasin linnoituksen läheisyyteen. Sijainnista ja kulttuurieroista johtuen välit yhtiöiden välillä olivat kireät ja aiheuttivat ongelmia ja yhteenottoja.


title: Fort Gibraltar

text: 17. maaliskuuta 1816 North West Companyn entisen työntekijän Colin Robertsonin johdolla Selkirk Colonyn joukot valtasivat ja tuhosivat sitten linnoituksen. Brittiläinen tuomioistuin totesi valtauksen laittomaksi ja North West Companylle annettiin 1817 lupa rakentaa linnoitus uudelleen.


title: Fort Gibraltar

text: 26. maaliskuuta 1821 kilpailijayhtiöt North West Company ja Hudson's Bay Company yhdistyivät. Kaikkiaan 84 HBC:n linnoitusta ja tukikohtaa sekä 97 NWC:n tukikohtaa yhdistettiin Hudson's Bay Company nimen alle.


title: Fort Gibraltar

text: Fort Gibraltar rakennettiin uudelleen 1970-luvun loppupuolella jokavuotisen Festival du Voyageur -festivaalin toimesta ja sen pitopaikaksi. Linnoitus sijaitsee Whittier Parkissa, St. Bonifacen kaupunginosassa, Winnipegissä.


title: Fort Gibraltar

text: Hudson's Bay Company myi vuonna 1987 North West Companyn nimen, yrityksen jäljellä olleet osat ja toiminnot winnipegiläisille sijoittajille. Nämä herättivät tuotemerkin North West Company uudelleen henkiin. Nykyisin North West Companyllä on Pohjois-Kanadassa lukuisia päivittäistavarakauppoja.


title: Charles Arkoll Boulton

text: Charles Arkoll Boulton (17. huhtikuuta 1841 Cobourg, Ontario Kanada – 15. toukokuuta 1899 Russell, Manitoba) osallistui Redjoen ja Saskatchewanin kapinoiden tukahduttamiseen.


title: Charles Arkoll Boulton

text: G. D'Arcy Boultonin pojanpoika Boulton sai koulutuksen Upper Canada Collegessa. Sotilasurallaan hän palveli 100. jalkaväkirykmentissä, Gibraltarilla, Maltassa ja Montrealissa.


title: Charles Arkoll Boulton

text: Vuonna 1869 hän oli mukana maanmittausryhmässä, joka lähetettiin Red River Colonyyn suorittamaan maan uudelleenjakoa. Alueen métis-asukkaiden kapinoitua maanjakoa vastaan Boulton kokosi joukon vapaaehtoisia ryhmänjohtaja John Stoughton Dennisin kanssa taistellakseen Louis Rielin johtamia kapinoitsijoita vastaan. Taistelua ei kuitenkaan päästy aloittamaan, sillä 50 hänen miestään vangittiin. Boulton pakeni Portage la Prairien kylään, jossa hän tapasi muita pakoon päässeitä tovereitaan. Joukko teki hyökkäysyrityksen siirtokuntaan vapauttaakseen vangitut toverinsa, mutta joutui itsekin vangituksi. Boulton vapautettiin myöhemmin, ja hän palasi Ontarioon.


title: Charles Arkoll Boulton

text: Boulton perusti sahan lähelle Lakefieldin kylää Ontariossa. Hänet valittiin kunnanhallitukseen, ja myöhemmin hänestä tuli kunnanjohtaja. Sahayrityksen ajauduttua konkurssiin hän muutti Shelljoen jokilaaksoon Manitobassa. Hän sai lainvartijan ("") aseman Russellin kunnassa 1881 ja toimi läntisen piirin tuomioistuimessa.


title: Charles Arkoll Boulton

text: Vuonna 1885 Boulton johti Boulton's Scouts sotilasosastoa auttaakseen kukistamaan Saskatchewanin kapinan. Hänet nimitettiin Kanadan senaattiin vuonna 1889.


title: Eerola

text: Eerola voi tarkoittaa seuraavia asioita:


title: Eerola

text: Paikannimenä:Sukunimenä:


title: Punatupsukotinga

text: Punatupsukotinga ("Ampelion rubrocristatus") on Etelä-Amerikassa elävä kotingoihin kuuluva varpuslintu.


title: Punatupsukotinga

text: Kooltaan punatupsukotinga on noin 21–22 cm. Aikaunen lintu on väritykseltään pääosin lyijynharmaa, pää ja siivet ovat mustemmat. Päälaen punaruskeakärkinen töyhtö on usein litteänä, eikä siten näkyvissä. Yläperä, pyrstö ja alaperä ovat mustan ja valkoisen kirjavat. Lennossa näkyy pysrstön leveä valkea poikkiraita. Lajin nokka on valkoinen ja sen kärki on musta Nuoren punatupsukotingan töyhtö puuttuu tai on pienikokoisempi kuin aikuisella. Nuoren yksilön yläruumis on ruskeampi ja siinä on myös valkeaa viirutusta. Vatsa on kellertävä ja harmaa viiruinen. Nuoren yksilön voi sekoittaa rosvokotingaan ("Ampelion rufaxilla").


title: Punatupsukotinga

text: Punatupsukotingaa tavataan Boliviassa, Kolumbiassa, Ecuadorissa, Perussa ja Venezuelassa. Laji elää vuoristometsissä ja niiden reunamilla sekä myös pensasaidoissa ja puissa lähellä maanviljelysmaita. Lintuja on tavattu aina vuoriston puurajalta asti 2 200–3 700 metrin korkeudella.


title: Punatupsukotinga

text: Punatupsukotingat elävät yksinään tai pareittain. Laji asettuu usein puun tai pesaiden latvaan ja saattaa istua liikkumattomana pitkiäkin aikoja.. Punatupsukotingojen lisääntymiskausi kestää helmikuusta elokuuhun. Pesä sijaitsee puussa ja on pieni oksista ja sammaleista tehty kuppi, joka on toisinaan värjätty marjoilla punaisiksi. Punatupsukotingat saavat vain yhden poiksen pesimiskerralla.


title: Punatupsukotinga

text: Ravntonaan punatupsukotingat käyttävät pääasiassa hedelmiä. Mistelin hedelmät ovat erityisen suosittuja. Toisinaan laji saattaa myös pyydystää hyönteisiä ilmasta.


title: Nyström

text: Nyström on sukunimi. Nimi esiintyy myös muodoissa Nystrom, Nystroem tai Nystrøm.


title: Summan kartano

text: Summan kartano on Haminan Summassa sijaitseva kartano. Sen päärakennus on 1700-luvulta, ja sitä on laajannettu 1800-luvulta. Sisäosat ovat säilyneet suurelta osin alkuperäisinä.


title: Summan kartano

text:
Kiinteistön ensimmäisiä omistajia on ollut pommerilaisperäinen aatelismies Niklis Poitz, joka sai maaomistuksia Vehkalahdelta 1400-luvun loppupuolella ja perusti säterikartanonsa kylään jonka nimeksi sitten muodostui Poitsila. Valtionhoitaja Eerik Akselinpoika myönsi rälssioikeudet herra Niklisille vuonna 1463 (lähde: Vähäkangas, T, Uusmaalainen rälssisukusikermä, Genos 1999).
Maaomaisuuskokonaisuuteen kuulunut Summan kylässä ollut tila siirtyi perintöosuutena Poitz-suvun tyttären Aune Niilontyttären (synt n 1470) avioliitolla Reitkallin kartanon Junkar-Husgavel-suvulle perinnönjaossa, joka 1520-luvulla toimitettiin Niklis Poizin pesän jakamiseksi (lähde: Hausen, R, Bidrag till Finlands historia V). Summan kartanonkin omistajana oli viimeistään vuodesta 1546 Reitkallin Näkin säterin herra Petteri Niilonpoika, Junkar-sukua (joka kuoli 1590-luvulla).


title: Summan kartano

text: 1660-luvulle tultaessa Reitkallin kartanonherra, Henrikki Junkar, oli velkaantunut niin että hän rahaa saadakseen myi Summan kartanon vapaaherra Lauritsa Creutz vanhemmalle. Tämä puolestaan joidenkin vuosien kuluttua myi Summan vaimonsa veljelle, maaherra Kustaa Duwallille.


title: Summan kartano

text: 1700-luvun puolivälissä, pikkuvihan jälkeen, venäläisten hallitsemaan maakuntaan jääneen Summan kartanon osti kihlakunnantuomari Arvid Renner, joka johti suomalaista "autonomiataistelua" - hän ensin oli mukana huolehtimassa että Ruotsi menetti alueen, ja sen jälkeen balttilaisen maaherran von Campenhausenin tuella huolehti, että myöskään venäläiset eivät saaneet sanottavaa otetta alueen rutiininomaisesta vallankäytöstä. Merkittävin asema alueella jäikin sinne asetetuille virkamiehille, jotka olivat osaksi baltteja, osaksi ruotsalaisia ja monet suomalaisia.


title: Summan kartano

text: Poitsilan kartanon omistajaperheen poika, virkamies Taavetti Bruun osti Summan kartanon Rennerin perillisiltä. Sittemmin hänen perikuntansa myi kartanon hänen sisarentyttärensä (Jaakoppiina 'Bine' Stevenin) aviomiehelle, kauppaneuvos Antton Bruunille, joka itsekin oli Taavetti Bruunin serkun poika.


title: Summan kartano

text: Anttonin ja Binen poika, ministerivaltiosihteeri Theodor Bruun peri Summan kartanon ja korotettiin vapaaherran arvoon. Tämän pojanpojan tytär, paronitar Christina Bruun kuoli 2010 ilman jälkeläisiä.


title: Mahler (täsmennyssivu)

text: Mahler voi tarkoittaa seuraavia henkilöitä:


title: Veli Leskinen

text: Veli Leskinen (5. toukokuuta 1907 Pietari, Venäjän keisarikunta – 31. joulukuuta 1989) oli suomalainen jalkapalloilija.


title: Veli Leskinen

text: Leskinen pelasi 1932–1940 Helsingin Tovereissa, jossa hän voitti kolme SM-pronssia vuosina 1934, 1935 ja 1939. Helsingin Tovereiden jälkeen hän pelasi Valkeakosken Hakassa. Maajoukkuetta Leskinen edusti 20 maaottelussa vuosina 1932–1943.


title: Sojuz TMA-02M

text: Sojuz TMA-02M oli Venäjän avaruusjärjestön miehitetty avaruuslento Kansainväliselle avaruusasemalle (ISS). Avaruusalus laukaistiin Baikonurin kosmodromilta 7. kesäkuuta 2011 kello 23.12,45 Suomen aikaa. Miehistö oli ISS-avaruusaseman Retkikunta 28:n täydennysmiehistö. Sojuz telakoitui ISS:lle 10. kesäkuuta kello 0.18 Suomen aikaa. Paluu maahan tapahtui marraskuussa 2011.


title: Sojuz T-8

text: Sojuz T-8 oli Neuvostoliiton miehitetty avaruuslento. Avaruusalus laukaistiin avaruuteen 20. huhtikuuta 1983 Baikonurin kosmodromilta ja se laskeutui maahan 22. huhtikuuta 1983 eli lento kesti vain kaksi vuorokautta. Sen tarkoitus oli telakoitua Saljut 7 -avaruusasemaan, jossa epäonnistuttiin.


Betty Zane – seikkailukertomus Pohjois-Amerikasta intiaanisotien ajoilta on Zane Greyn vuonna 1903 kirjoittama 1700-luvulla Pohjois-Amerikassa riehuvaan Yhdysvaltain vapaussotaan ja Zanen perheeseen sekä heidän lähimpiin ystäviinsä keskittyvä kirja. Kirjan alkuvaiheissa nuori valkoinen Isak Zane pääsee pakenemaan huron-intiaanien luota, mutta hänet myöhemmin kaapataan takaisin huroniprinsessa Myeraahin vaimoksi. Myeraahin nimi tarkoittaa valkoista kurkea. Myeraah on valkoisen naisen ja huronipäällikkö Tarhen tytär. Myeraahin isoäiti oli ranskalainen makriisitar L Durante. Isakin paetessa uudestaan hän joutuu Shawneiden - Cornplanterin vangiksi josta Myeraah käy toisten huroneiden kanssa pelastamassa tämän kidutuspaalusta. Isakin pelastumisen jälkeen Isak ja Myeraah menevät uudisasutukselle. Uudisasutuksella Clarken ja Millerin välillä tulee kiistaa Betyn pyrkiessä ratsastamaan läheiseen jokeen jota Clarke ei hyväksy. Miller yrittää usuttaa Betyn ratsastamaan mutta Clarke estää aikeet. Seuraavana yönä Miller pettää uudisasukkaat ja yrittää tappaa Clarken mutta yritys epäonnistuu. Seuraavana päivänä Isak ja Myeraah menevät kihloihin. Vietettyään uudisasutuksella neljä päivää Isak ja Myeraah lähtevät takaisin huronien luo tulevan hyökkäyksen tieltä. Seuraavana päivänä Shawneet ja Britit hyökkäävät Fort Henryn linnaketta vastaan. Taistelu jatkui kolme päivää. Taistelun aikana uudisasukkailta loppui linnakkeesta ruuti. Betty haki lisää ruutia ja taistelu jatkui. Taistelu päättyi seuraavana päivänä lähes kaikkien brittien kaatumiseen ja uudisasukkaiden saamiin apujoukkoihin.


title: Betty Zane – seikkailukertomus Pohjois-Amerikasta intiaanisotien ajoilta

text: Betty Zane oli todellinen henkilö. Sukulaisensa kunniaksi kirjailija nimesi tyttärensä Betty Zaneksi. Kertomus oli Zane Greyn ensimmäinen romaani ja hän kustansi sen itse jäätyään ilman kustantajaa.


title: Ratapurjehdus

text:
Kilpapurjehdussääntöjen mukaan purjehduskilpailu jakautuu kolmeen osaan: lähtö, purjehdus, maaliintulo. Jokaisessa vaiheessa on voimassa erilaiset säännöt.
Kilpapurjehdus alkaa 5 minuttia ennen lupaa ylittää lähtölinja. Kilpailulautakunta ilmoittaa lähdön eri vaiheista kilpailuohjeissa mainituilla viestilipuilla ja äänimerkeillä useimmiten lähtölinjan styyrpuurin päässä olevasta lähtöaluksesta. Ennen kuin lautakunta antaa luvan ylittää lähtölinjan, kilpailijat etsivät parasta mahdollista paikkaa toisiinsa nähden ja parasta mahdollista vauhtia ylittää lähtölinja. Lähdöt pyritään järjestämään vastatuuleen siten että lähtölinja on kohtisuoraan tuulen suuntaa vastaan. Lähtölinjan muodostaa yleensä paarpuurin päässä lippupoiju ja lähtöaluksessa oranssi lippu. Lähtöproseduuri aloitetaan yleensä viisi minuuttia ennen varsinaista lähtölinjan ylitystä annettavalla varoitusviestillä. Tämän jälkeen, neljä minuuttia ennen lähtöä, annetaan valmiusviesti, jonka jälkeen purjehduksen kilpailusäännöt astuvat voimaan. Lisäksi annetaan ääni- ja lippuviestein ilmoitus, kun lähtöön on yksi minuutti. Lähtömenetelmissä on pieniä eroja, joten on tärkeä varmistaa lähtöviestit ja –ajat kilpailuohjeista. Lähtölinjan leveys määritellään yleensä osallistujamäärän mukaan.


title: Ratapurjehdus

text:
Lähdön jälkeen kilpailijat kiertävät merkkien muodostaman radan kilpailuohjeissa määrätyssä järjestyksessä ennen maaliintuloa. Radan pituus vaihtelee mm. sään mukaan. Varsinkin kevytvenekilpailuissa rata voi olla jopa niin pitkä ettei toista poijua erota.
Maali on lähtölinjan tapaan poijun ja maalialuksen lipun väliin muodostettu linja. Yleensä ratapurjehduksessa maaliin saavutaan vasta- tai sivutuuleen


title: Ratapurjehdus

text: Trapetsoidirata on yleisin ratapurjehduksessa käyttetty ratamuoto. Tällöin rata muodostuu lähtöviivasta, vastatuuli- eli ylämerkistä, sisemmästä myötätuuli- eli alamerkistä, ylämerkin jälkeisestä sivutuuli- eli levittäjämerkistä ,joka toimii myös ulompana ylämerkkinä, ulommasta alamerkistä sekä maalista. Rata pyritään rakentamaan siten että ylämerkit, alamerkit ja lähtölinja ovat toisiinsa nähden tuulen suuntaisia sekä levittäjäosuus sivumyötäiseen. Rataan kuuluu useimmiten yksi vastatuuli-myötätuuliosuus (makkararata) joko sisempien tai ulompien ylä- ja alamerkkien kautta. Sisempien ylä- ja alamerkin ympäri purjehdittavaa vastatuuli-myötätuuliosuutta kutsutaan inner loopiksi ja ulommaisten merkkien ympäri kierrettävää outer loopiksi.Trapetsoidirataa voidaan esimerkiksi purjehtivan luokan mukaan varioida muun muassa muuttamalla purjehdittavien kierrosten määrää inner ja outer loopeilla sekä muuttamalla radan eri osuuksien pituuksia.


title: Ratapurjehdus

text:
Makkararata koostuu vastatuulessa sijaitsevasta ylämerkistä, myötätuulessa olevasta alamerkistä sekä näiden väliin, yleensä noin radan ensimmäiseen kolmannekseen alamerkiltä katsottuna, sijoittuvasta lähtölinjasta. Rata purjehditaan seuraavanlaisessa järjestyksessä:
Muun muassa purjehtivasta luokasta riippuen makkararataa voidaan varioida esimerkiksi sisältämään enemmän kierroksia tai kaksoisalamerkin eli porttimerkin sekä ylämerkin jälkeisen levittäjän.


title: Shepard Fairey

text: Frank Shepard Fairey (s. 15. helmikuuta 1970 Charleston, Etelä-Carolina, Yhdysvallat) on yhdysvaltalainen kuvataiteilija, graafinen suunnittelija ja kuvittaja, jonka taiteen keskeisenä vaikuttajana on ollut rullalautailukulttuuri.


title: Shepard Fairey

text: Fairey opiskeli Etelä-Carolinassa Charlestonissa yksityisessä Porter Gaud -koulussa ja Mt. Pleasantissa Wando High Schoolissa sekä Kaliforniassa Idyllwild School of Music and the Arts -lukiossa, josta valmistui 1988. Lukion jälkeen hän jatkoi opintojaan Rhode Islande School of Designissa, josta sai 1992 Bachelors of Arts in Illustration -tutkinnon. Opiskeluaikanaan Fairey perusti ensimmäisen yrityksensä Alternate Graphicsin, joka tuotti tarroja, t-paitoja, rullalautoja ja julisteita.


title: Shepard Fairey

text:
Faireyn teoksia on nykyisin esillä Smithsonian-museossa, Los Angeles County Museum of Artissa, Museum of Modern Artissa ja Victoria and Albert Museumissa.
Fairey nousi taiteellaan julkisen huomion kohteeksi Barack Obaman vuoden 2008 presidentinvaalikampanjan aikana, jota varten hän teki laajalle levinneen kampanja-aineiston ja erityisesti julisteen, jossa Obaman kasvojen alle oli kirjoitettu teksti ”HOPE” (). Teos perustuu uutistoimisto AP:n välittämään valokuvaan, jonka on ottanut Mannie Garcia. Fairey itse nosti kuvan käytöstä oikeusjutun 2009 saadakseen päätöksen siitä, ettei kuvan käyttö loukkaa kuvaajan tekijänoikeutta. Vastakanteen nosti kuvan oikeuksien omistaja AP. Fairey ja AP pääsivät ennen tuomioistuinkäsittelyä sopimukseen, jonka sisällöstä julkistettiin ainoastaan, että AP ja Fairey ryhtyvät yhteistyöhön ja Fairey pyytää vastedes kuvien käytölle luvan. Hope-kuva on liitetty National Portrait Galleryn kokoelmiin.


title: Horace Darwin

text: Sir Horace Darwin (13. toukokuuta 1851–29. syyskuuta 1928) oli englantilainen rakennusinsinööri. Hän oli Charles Darwinin yhdeksäs lapsi ja viides poika. Vuonna 1885 hän perusti Cambridge Scientific Instrument Companyn, joka valmisti tieteellisiä välineitä. Vuosina 1896-–1897 hän toimi Cambridgen pormestarina. Vuonna 1903 hänestä tuli Royal Societyn jäsen, ja vuonna 1918 hänet aateloitiin. Hänellä oli kolme lasta, josta yksi kuoli Ypresin toisessa taistelussa vuonna 1915.


title: Anna ystävämme (televisiosarja)

text: Anna ystävämme () on Kevin Sullivanin ohjaama kanadalainen televisiosarja. Vuosina 1985–2000 tuotettu sarja pohjautuu L. M. Montgomeryn suosittuihin Anna-kirjoihin.


title: Anna ystävämme (televisiosarja)

text: Emmy-palkittu 13-osainen sarja on esitetty Suomessa Yleisradion kanavilla viitisen kertaa suomeksi tekstitettynä ja kahdesti ruotsinkielisin tekstein. Sarja on julkaistu myös kolmen dvd:n sarjana.


title: Anna ystävämme (televisiosarja)

text: Sarjaa jatkaa vuonna 2008 valmistunut kolmiosainen jatkosarja "Anna ystävämme: uusi alku", jonka kehyskertomus sijoittuu vuoteen 1945. Tässä sarjassa Anna Shirleytä esittää Barbara Hershey.


title: Anna ystävämme (televisiosarja)

text: Niin ikään Montgomeryn kirjoihin perustuva sarja "Tie Avonleaan" sijoittuu Prinssi Edwardin saarelle ja seuraa Avonlean kylän elämää.


title: Anna ystävämme (televisiosarja)

text: Annan tarina alkaa, kun punatukkainen orpotyttö Anna Shirley päätyy Prinssi Edwardin saarelle kasvatiksi iäkkäiden Marilla ja Matthew Cuthbertin luo. Hän tuottaa heti alkajaisiksi pettymyksen, sillä Cuthbertit ovat odottaneet tilalle avuksi riuskaa poikaa. Älykäs ja hauska, mutta omapäinen ja arvaamaton Anna järjestääkin yllätyksen toisensa jälkeen, eikä hänen sopeutumisensa ole helppoa kenellekään Avonleassa.


title: Anna ystävämme (televisiosarja)

text: Anna kuitenkin varttuu ja kiintyy niin Vihervaaraan ja kasvatusvanhempiinsa kuin myös erääseen hauskannäköiseen poikaan, Gilbert Blytheen. Vuosien kuluessa nuorten toveruus kasvaa rakkaudeksi. Kirjailijan urasta haaveileva Anna ja lääkäriksi opiskeleva Gilbert ovat aikeissa avioitua. Mutta Euroopassa raivoava ensimmäisen maailmansota vie Gilbertin rintamalle, ja myös Anna joutuu kohtaamaan sodan kauhut.


title: Anna ystävämme (televisiosarja)

text: Eletään vuotta 1945 ja Anna palaa Prinssi Edwardin saarelle kirjoittamaan näytelmää. Visiitti tuo kuitenkin menneisyyden hänen elämäänsä – ja menneisyydestä paljastuu myös salaisuuksia.


title: Sokolniki-urheilupalatsi

text: Sokolniki-urheilupalatsi () on jäähalli Moskovan Sokolnikin kaupunginosassa Venäjällä. Se sijaitsee viidentoista minuutin kävelymatkan päässä Sokolnikin metroasemalta, aivan Sokolnikin puiston reunalla. Alun perin Sokolniki oli ulkojäärata. Ulkojäärata oli Moskovan ensimmäinen ja se avattiin 14. huhtikuuta 1956. Ulkojäärata katettiin vuonna 1973, saman vuoden Universiadeihin. Vuonna 1978 Sokolnikia alettiin jälleenrakentaa Moskovan Olympialaisiin. Rakennustyöt kestivät kaksi vuotta. Sokolnikin-urheilupalatsissa järjestettiin Olympialaisten käsipallo-ottelut. Sokolniki toimii KHL-liigaan osallistuvan jääkiekkoseura HK Spartak Moskovan kotihallina. Hallissa on 5 000 katsomopaikkaa.


title: Sokolniki-urheilupalatsi

text: Kanadan Ontariosta oli saapunut 17-vuotiaiden nuorten jääkiekkojoukkue pelaamaan viisi ottelua paikallisia joukkueita vastaan. Matkan sponsoroi Wrigley-purukumi, ja purukumia oli tarkoitus jakaa kilokaupalla Moskovan lapsille. Sana anteliaista vieraista oli kirinyt kouluissa. Kolmannen ottelun loppusummerin soitua 10. maaliskuuta 1975 katsomossa olleet lapset juoksivat kohti bussille johtanutta ulko-ovea. Yhden kaaduttua portaissa toiset kompuroivat hänen päälleen. Ovi olikin lukossa ja sille ehtineet puristuivat kiinni toisiinsa. Syntynyttä kaaosta pahensi humalainen sähkömies, joka luuli yleisön jo poistuneen ja sammutti valot. Lapsia tukehtui kuoliaaksi.


title: Sokolniki-urheilupalatsi

text: Valtion sensuurilaitos Glavlit kielsi kokonaan tapahtuman uutisoinnin. Kanadalaiset pelasivat lopulta ottelut loppuun ja palasivat kotimaahansa. Vasta vuosikausia myöhemmin kerrottiin uhreista ja siitä, että heistä valtaosa oli lapsia. Kuolleita sanotaan olleen 21 ja loukkaantuneita 25. Sokolnikin johtaja ja alueen miliisin johtaja saivat molemmat kolmen vuoden vankeustuomiot, mutta kaksikko armahdettiin pikaisesti. Humalaisen sähkömiehen henkilöllisyys ei koskaan selvinnyt. Sokolnikiin suostuttiin panemaan uhreja kunnioittava muistoplakaatti vuonna 2013.


title: Veikko Sinisalon Stipendirahasto

text: Veikko Sinisalon Stipendirahasto perustettiin 6. päivänä huhtikuuta 1978 Kajaanissa. Se, että rahasto perustettiin Kajaaniin, on sidoksissa "Sana ja Sävel kalevalaisessa Kajaanissa" -tapahtumaan, joka nyttemmin tunnetaan Kajaanin Runoviikkona. Rahasto sai alkunsa, kun taiteilijaprofessori Veikko Sinisalo lahjoitti 1 500 markkaa rahastolle, joka "tukisi nuoria lausujia lausuntataiteen kivikkoisella tiellä sekä pitäisi yleisön mielenkiintoa yllä lausuntataidetta kohtaan". Rahastolle annettiin nimi peruspääoman antajan eli Veikko Sinisalon mukaan. Rahaston alkupääoma muodostui Veikko Sinisalon kahdesta lahjoituksesta sekä Kajaanin kaupungin myöntämästä 2 500 markan lahjoituksesta. Pääomaa edellä mainituista kertyi yhteensä 5 000 markkaa.


title: Veikko Sinisalon Stipendirahasto

text: Veikko Sinisalon stipendirahasto on niin sanottu epäitsenäinen säätiö, koska se ei ole rekisteröity patentti- ja rekisterihallitukseen. Rahastolla on omat säännöt, jonka henkeä stipendirahaston hoitokunta pyrkii parhaalla mahdollisella tavalla toteuttamaan. Rahaston hoitokunnan kokouksia on pidetty säännöllisesti vuosittain. Stipendirahaston ensimmäinen kokous perustamisensa jälkeen pidettiin 3.7.1978 Kajaanin kulttuuritoimistossa.


title: Veikko Sinisalon Stipendirahasto

text: Rahaston näkyvin toimintamuoto on Veikko Sinisalon kirkkoiltojen sekä Veikko Sinisalo -kilpailun, aiemmin Vuoden nuori lausuja -kilpailu, järjestäminen. Rahasto on myös Kajaanissa järjestettävien Eino Leino -iltamien taustavoimia.


title: Veikko Sinisalon Stipendirahasto

text: Veikko Sinisalon kirkkoilta järjestetään vuosittain Kajaanin Runoviikon yhteydessä. Kirkkoiltojen merkitys on rahaston olemassaololle merkittävä, sillä niiden järjestäminen on rahaston ainoa tapa itse aktiivisesti kartuttaa tulojaan.


title: Veikko Sinisalon Stipendirahasto

text: Kirkkoiltojen syntyminen ei ollut aivan ongelmatonta, sillä 1970-luvun lopussa ei ollut tapana pitää kirkon ulkopuolisia tilaisuuksia, ainakaan jos ne poikkesivat kirkon evankelisesta sanomasta ja yleisestä uskonnollisesta luonteesta epätradiotionaalisella tavalla. Ensimmäinen Veikko Sinisalon Stipendirahaston järjestämä kirkkoilta aiottiin pitää vuonna 1979, ja se sai kirkon vanhoillisessa siivessä hyvinkin negatiivista palautetta. Veikko Sinisalon käymät keskustelut Kajaanin kirkkoherra Aarne Kyllösen kanssa tuottivat kuitenkin tulosta, ja Kyllösen arvovalta ratkaisi asian rahaston hyväksi - kirkkoillat saivat alkaa. Alusta alkaen kirkkoillat saavuttivat suuren suosion. Ensimmäisellä kerralla kaikki halukkaat eivät edes mahtuneet sisälle kirkkoon. Tästä eteenkinpäin kirkkosali on aina täyttynyt.


title: Veikko Sinisalon Stipendirahasto

text: Lähes poikkeuksetta kirkkoilta rakentuu oman kaavansa mukaisesti. Se alkaa musiikilla. Seuraavaksi ohjelmassa on ollut Kajaanin kirkkoherran avauspuheenvuoro. Lausuntaesitykset on sijoitettu piispan puheenvuoron kummallekin puolelle, sillä niillä ei ole ollut mitään säännönmukaista paikkaa. Lausuntaesitysten paikka mietittään joka kerta erikseen riippuen lausujien valitsemista runoista ja teksteistä. Niiden täytyy sopia yhteen ja edetä loogisesti sisällön mukaan. Kirkkoillan päättää aina yhteislauluna laulettu Suvivirsi. Illan päätteeksi Kajaanin seurakunta on järjestänyt kirkkokahvit saurakuntakodissa, jonne on kutsuttu piispan lisäksi kirkkoillan esiintyjät sekä seurakuntalaisia.


title: Kerimäen vaakuna

text: Kerimäen kunnanvaakuna on saanut aiheensa Kerimäen sijainnista ja sen kuuluisasta puukirkosta. Vaakunan kello viittaa pitäjässä sijaitsevaan ”kristikunnan suurimpaan puukirkkoon”. Aaltokoro ja verkko puolestaan symboloivat pitäjän sijaintia Puruveden järven rannalla.


title: Kerimäen vaakuna

text: Vaakunan on suunnitellut Gustaf von Numers, ja se vahvistettiin käyttöön 17. huhtikuuta 1951. Vaakunan selitys on ”aaltokorokatkoisen kilven mustassa yläkentässä kultainen kirkonkello, kultaisessa alakentässä musta, reunoihin ulottuva verkko”.


title: Kerimäen vaakuna

text: Vaakuna jäi epäviralliseksi kotiseutuvaakunaksi 2013, kun Kerimäki ja Punkaharju liittyivät Savonlinnan kaupunkiin.


title: Pidätysoikeus

text: Pidätysoikeus eli retentio-oikeus on toiselle kuuluvan irtaimen esineen haltijalla toisinaan oleva oikeus (esinevakuusoikeus) pitää esinettä hallussaan, kunnes sen omistaja on toteuttanut sovitun suorituksen, esimerkiksi maksanut velan. Käsityöläisellä ja elinkeinonharjoittajalla on pidätysoikeus korjaamaansa esineeseen, kunnes työpalkka on maksettu.(Kuluttajansuojalaki 8:31, kauppakaari 12:12) Myös asiamies saa pitää hallussaan oikeudenkäyntiasiakirjoja palkkion maksuun saakka. Pidätysoikeus on myös huolinnassa, kauppaedustajalla, laivan korjaajalla, rakennusurakassa, tavaran säilyttäjällä ja toimeksiannossa.


title: Pidätysoikeus

text: Pidätysoikeus eroaa panttioikeudesta siinä, että panttioikeuteen liittyy oikeus esineen myymiseen saamisen suorittamiseksi. Velkojalla saattaa määrätapauksissa olla ensin vain pidätysoikeus ja tietyn ajan kuluttua myös esineen myyntioikeus, jolloin käytetään nimitystä lakisääteinen panttioikeus. (Laki 688/1988)


title: Pidätysoikeus

text: Pidätysoikeus syntyy lain nojalla ilman velallisen ja velkojan tekemää sopimusta. Pidätysoikeus esineeseen syntyy siinäkin tilanteessa, ettei esineen tuoja olekaan sen oikea omistaja. Pidätysoikeus ei myöskään vanhennu, vaan velkoja saa pitää maksamatonta esinettä hallussaan määräämättömän ajan. Oikeus kuitenkin lakkaa, jos velkoja luovuttaa esineen pois. Esine voidaan ulosmitata jonkun toisen velkojan saamisesta, mutta vaikka pidätysoikeus tällöin lakkaa, on pidätysvelkojalla etuoikeus esineestä saatuun hintaan. Esineen omistajan konkurssissa on pidätysvelkojalla paras etuoikeus esineen arvoon.


title: Rikosprosessioikeus

text: Rikosprosessioikeus tarkoittaa toisaalta rikosasioiden oikeudenkäyntimenettelyä säänteleviä oikeusnormeja ja toisaalta rikosprosessia tutkivaa oikeustieteen haaraa. Julkisoikeuden piiriin kuuluva rikosprosessioikeus on prosessioikeuden alahaara. Rikosprosessiin kuuluu esitutkinta, rikosasioiden oikeudenkäynti ja rangaistusten täytäntöönpanon menettelypuoli.


title: Rikosprosessioikeus

text: "Kansainvälinen rikosprosessioikeus" on se osa kansallista rikosprosessioikeutta, joka sääntelee kansainvälistä oikeusapua ja yhteistoimintaa rikosasioissa. Toisaalta nimitys tarkoittaa kansainvälisiä rikoksia ja kansainvälistä rikostuomioistuinmenettelyä koskevia oikeusnormeja. Tämä oikeudenala kuuluu kansainväliseen oikeuteen ja tarkemmassa jaottelussa kansainväliseen julkisoikeuteen.


title: Dionysios Khalkedonilainen

text: Dionysios Khalkedonilainen (n. 320 eaa.) oli antiikin kreikkalainen megaralaiseen ja dialektiseen koulukuntaan kuulunut filosofi. Hän oli kotoisin Khalkedonista, Bithyniasta.


title: Dionysios Khalkedonilainen

text: Dionysios oli ensimmäisiä dialektikkoja ja se, joka käytti ensimmäisenä megaralaisesta koulukunnasta irtautuneesta koulusta nimeä ”dialektinen koulu”, koska koulukunta esitti argumenttinsa dialektisesti kysymysten ja vastausten muodossa.


title: Dionysios Khalkedonilainen

text: Dialektikot harrastivat muun muassa asioiden määrittelyjä sokraattiseen tyyliin. Aristoteles kritisoi teoksessaan "Topiikka" Dionysioksen antamaa määritelmää elämälle, joka kuului: ”ravinnon ylläpitämä olennon liike, joka on siinä synnynnäisesti”.


title: Dionysios Khalkedonilainen

text: Dionysioksen kerrotaan opettaneen muun muassa Theodoros Kyreneläistä.


title: Klöfverskjöld

text: Klöfverskjöld-suvun veljekset Aron Johaninpoika Klöfverskjöld ja Erik Johaninpoika aateloitiin 1653. Suvun ensimmäinen tunnettu henkilö on näiden veljesten isä Johan Ottenpoika Kleblatt eli Klöfverblad.


title: Klöfverskjöld

text: Johan Ottenpoika (k. 19. helmikuuta 1641) oli kotoisin joko Skotlannista tai Saksasta. Hän oli jonkin aikaa kihlakunnantuomari Tanskassa, minkä jälkeen karkasi Ruotsiin. Linköpingin valtiopäivillä 1600 hän oli laatimassa ehdotusta valtionpetoksesta syytettyjen valtioneuvosten tuomitsemiseksi kuolemaan.


title: Klöfverskjöld

text: Suomeen Klöfverblad siirtyi 1606, jolloin hän toimi voutien tilintarkastajana. Silloin otettiin selvää autiotilojen määrästä, tasoitettiin viljeltyjen talojen veroja sekä peruutettiin aateliston laittomasti kruunulta anastamia tiloja. 1608 hän siirtyi toimittamaan maanmittausta Pohjanmaalle. Mittausten pohjalta hän laati tarkan maakirjan. Työ oli raskas ja hänen valitettua asiasta kuninkaalle Kaarle IX vastasi, että juuri tehtävän vaikeuden vuoksi Klöfverblad oli siihen valittu.


title: Klöfverskjöld

text: 1610 Johan Ottenpoika nimitettiin koko Suomen kamreeriksi. Hänen tehtäviinsä kuului kruunun veronkannon valvonta ja voutien tilitysten tarkistaminen. 1613 hän siirtyi Ruotsin kamarikollegion kamreeriksi. 1619 hänet lähetettiin takaisin Suomeen yhdessä Skytten ja Oxenstiernan kanssa Elvsborgin lunnaita keräämään. 1620 Johan Ottenpoika nimitettiin Käkisalmen läänin tuomariksi ja 1623 Turun hovioikeuden kanneviskaaliksi. 1624 hän ehdotti yhdessä Suomen maaherra Niilo Bjelken kanssa, että 1622 määrätty maanmittaus pantaisiin toimeen sekä laadittaisiin uudet siihen perustuvat maakirjat. Tätä verollepanoa ja maanmittausta jatkui ainakin vuoteen 1634.


title: Klöfverskjöld

text: Kun keskusvalta 1620-luvulla ryhtyi yhtenäistämään Suomen hallintoa Kustaa II Adolfin ja Axel Oxenstiernan Ruotsissa käynnistämän hallintouudistuksen mukaisille linjoille, perustettiin Turkuun hovioikeus ja Suomeen nimitettiin kenraalikuvernööri. Nils Bjelken siirryttyä 1623 Suomeen ryhtyi Klöfverblad hoitamaan aiempaa Suomen kamreerin virkaansa. Hän piti tehtävää hallussaan Bjelken ja tämän seuraajan Bengt Oxenstiernan kuvernöörikaudet aina vuoteen 1634. Hän hoiti myös Turun hovioikeuden kanneviskaalin virkaa 1634-31. Johan Ottenpoika uudisti verotusta siten, että aiemmasta arvioverotuksesta siirryttiin kohti vakinaista maaveroa. Samalla verotusjärjestelmä yksinkertaistui. Tämän vuoksi hänen osuuttaan hallintouudistuksessa voidaan pitää merkittävänä.


title: Klöfverskjöld

text: Johan Ottenpoika Klöfverbladin pojat toimivat isänsä apuna tämän virkatehtävissä Suomessa. Otte Johaninpoika toimitti maanmittauksia. Englannissa opiskellut Erik Johaninpoika oli monissa tehtävissä Suomen laskukamarissa, muun muassa kirjanpitäjänä, kunnes siirtyi Ruotsiin ja eteni reduktiokollegion komissaariksi. Hänet aateloitiin 1653 nimellä Klöfveskjöld yhtä aikaa kuin veljensä Aron Johaninpoika, Turun hovioikeuden asessori.


title: Taloudellinen vapaus

text: Taloudellinen vapaus tarkoittaa useimmiten vapaan markkinatalouden astetta kuten kaupankäynnin vapautta ja omistusoikeuden suojaa - sitä, että ihmiset saavat tuottaa, myydä, ostaa ja kuluttaa tavaroita ja palveluita vapaasti ilman pakkoa, petosta tai varkautta. Tämä heijastuu laillisuusperiaatteessa, omistusoikeudessa ja sopimusvapaudessa.


title: Taloudellinen vapaus

text: Taloudellisen vapauden indeksi mittaa taloudellista vapautta. Indeksin mukaan maailman taloudellisesti vapaimpia maita ovat lähinnä länsimaat poikkeuksena Hongkong ja Singapore, ja Pohjoismaat sijoittuvat noin sijoille 10 - 20. Vuodesta 1985 vuoteen 2000 useimpien maiden taloudellinen vapaus lisääntyi Fraserin indeksin mukaan. On myös todettu, että yhtä vapaista maista köyhemmät maat kasvavat keskimäärin nopeammin kuin rikkaat (kiinniottajan edun vuoksi).


title: Taloudellinen vapaus

text: Empiiristen tutkimusten mukaan taloudellinen vapaus korreloi elintason, talouskasvun, tulojen tasaisuuden, korruption vähyyden ja poliittisen väkivallan vähyyden kanssa.


title: Taloudellinen vapaus

text: Ympäristön tila, eliniänodote, ihmisoikeustilanne, talouskasvu, keskitulot ja köyhimmän kymmenyksen tulotaso olivat sitä parempia ja korruptio vähäisempää, mitä korkeampi maan taloudellinen vapaus oli (vuonna 2007). Köyhimmän kymmenyksen osuus maan tuloista ei riippunut taloudellisesta vapaudesta.


title: Taloudellinen vapaus

text: Freedom Housen mukaan "poliittisen vapauden ja Heritage-säätiön sekä Wall Street Journalin mittaaman taloudellisen vapauden välillä on korkea ja tilastollisesti merkitsevä korrelaatio".


title: Taloudellinen vapaus

text: Sadoissa tieteellisissa artikkeleissa käytetyn Economic Freedom of the World -indeksin mukaan taloudellisesti vapaimmassa ("kapitalistisimmassa") viidenneksessä elävien keskitulot olivat 23 450 dollaria/vuosi ja kasvu 1990-luvulla 2,56 %/vuosi. Epävapaimmassa viidenneksessä luvut olivat 2 556 dollaria ja -0,85 %/vuosi. Köyhin kymmenys kansasta sai 728 $/vuosi epävapaimmissa ja 7000 $/vuosi vapaimmissa maissa. Eliniänodote oli vapaimmissa maissa 20 vuotta enemmän kuin epävapaimmissa.


title: Taloudellinen vapaus

text: ""Vuodesta 1820 vuoteen 1998 maailman väestö 6-kertaistui, BKT 49-kertaistui ja BKT/capita melkein 9-kertaistui."" Tämä tapahtui lähinnä siellä, missä taloutta liberalisoitiin, mutta silti Afrikankin reaalitulot henkeä kohden nousivat 3 kertaa korkeammiksi vuosisadassa. Kehitysmaissa elinikä kasvoi 26 vuodesta 64 vuoteen 1900-luvun aikana.


title: Taloudellinen vapaus

text: Onnellisuus oli selvästi sitä korkeampi, mitä taloudellisesti vapaampi jokin maa oli (korrelaatio oli vahva).


title: Taloudellinen vapaus

text: Korkea taloudellinen vapaus estää erittäin tehokkaasti sotia, noin 54 kertaa tehokkaammin kuin demokratia ("Democracy Score" -mittarilla mitattuna).


title: Taloudellinen vapaus

text: Vapaa markkinatalous luo rauhaa ja ehkäisee konflikteja tehokkaammin kuin demokratia, ihmisoikeudet tai hyvä hallinto. NTNU:n valtio-opin professori Indra de Soysan mukaan teoreetikot ovat esittäneet vastaavaa kolmattasataa vuotta, mutta nyt myös empiiriset tosiasiat ovat vahvistaneet johtopäätökset.


title: Taloudellinen vapaus

text: Soysan mukaan osaselitys ilmiölle on se, että jos taloudellista vapautta rajoitetaan, investointi konfliktiin on ainoita keinoja luoda lisää vaurautta itselleen. Lisäksi, mitä suurempi taloudellinen valta valtiolla on, sitä enemmän kapinoinnilla sitä vastaan voi saada aikaan . Muita aiempia selityksiä ovat mm. se, että vauraammilla kansakunnilla on enemmän hävittävää sodissa, kauppakumppanien kanssa ei kannata taistella ja ihmisten voidessa vaikuttaa elämäänsä ja elintasoonsa vapaasti omilla ponnistuksillaan heillä on vähemmän tarvetta tehdä sitä muita pakottamalla.


title: Taloudellinen vapaus

text: Soysan mukaan Norjan lukemattomat rauhansovitteluyritykset ovat tehoton keino luoda rauhaa, kun taas markkinoiden vapauttaminen loisi sitä tehokkaammin ja lisäksi edistäisi kehitystä toisin kuin perinteinen kehitysapu.


title: Taloudellinen vapaus

text: Täydellistä laissez-fairea ja täydellistä sopimusvapautta on kokeiltu muun muassa Britanniassa.


title: Taloudellinen vapaus

text: Britanniassa kauppaa vapautettiin 1700- ja 1800-lukujen ajan päästen lähes täyteen vapaakauppaan (klassinen liberalismi). Ranskassa kaupan vapauttaminen alkoi vasta Ranskan vallankumouksesta (1789), mutta Saksassa merkantilistinen politiikka säilyi vahvana myös 1800-luvulla, aina natsi-Saksan kukistumiseen asti.


title: Taloudellinen vapaus

text: George Bernard Shaw ja H. G. Wilshire kirjoittavat teoksessaan Fabian Essays in Socialism: "Naisia työskentelemässä puolialastomina hiilikaivoksissa; nuoria lapsia vetämässä vaunuja koko päivän maanalaisten käytävien tunkkaisessa ilmastossa; lapsia sidottuina kudontakoneeseen viisitoista tuntia puuvillatehtaan kuumennetussa ilmassa, pidettyinä hereillä vain esimiehen piiskalla; tunteja työtä kaikille, nuorille ja vanhoille, rajoitteena vain fyysisen kestävyyden äärimmäiset kyvyt; nopeasti kasvavalle väestölle tarpeellisten saniteettijärjestelyjen täydellinen poissaolo: nämä ja muut nimettömät epäoikeudenmukaisuudet on tallennettu täydellisen laissez fairen ja sopimusvapauden tuloksina toisiaan seuraavien blue-book -raporttien puolueettomille sivuille" .


title: Taloudellinen vapaus

text: Klassisen liberalismin vuoksi monissa maissa vallitsi 1800-luvun lopulla melko laaja sopimusvapaus. Niin sanottu edistyksellinen liike ("progressive movement") pyrki 1800-luvun lopulta alkaen monin tavoin kansalaisten, etenkin työntekijöiden ja kuluttajien, aseman vahvistamiseen rajoittamalla vallinneeksi väitetyn laissez faire -kapitalismin "liiallista" sopimusvapautta ja siirtämällä päätöksentekoa poliittiseksi. Liikkeen vaikutuksesta säädettiin muun muassa työsuojelu- ja vähimmäispalkkalakeja, ammattiliittoja ja työehtosopimuksia vahvistavia lakeja, kieltolakeja, elintarvike-, huume- ja lääkelakeja, rautateitä, vuokria ja kauppaa sääteleviä lakeja kuten kilpailulakeja. Liikkeen vaikutus näkyi myös Yhdysvalloissa kieltolain ja tuloveron säätäneinä uusina perustuslain lisäyksinä ja keskuspankin "Federal Reserven" perustamisena . Liikkeeseen kuului sosialisteja, konservatiiveja ja sosiaaliliberaaleja.


title: Panthoidos

text: Panthoidos () (n. 280/275 eaa.) oli antiikin kreikkalainen megaralaiseen ja dialektiseen koulukuntaan kuulunut filosofi. Hän keskittyi filosofiassa logiikkaan.


title: Panthoidos

text: Panthoidos kirjoitti teoksen "Monitulkintaisuuksista" ("Peri amfiboliōn"), jota vastaan stoalainen Khrysippos hyökkäsi omassa teoksessaan. Panthoidos oli eri mieltä kuin Diodoros Kronos eräästä tämän keskeisestä argumentista: Diodoros katsoi, että kaikki mikä on tapahtunut on välttämättä totta; siksi mikään, mikä ei voi koskaan olla totta, ei ole mahdollista. Panthoidos puolestaan katsoi, että jokin, joka ei koskaan voi olla totta, on mahdollista; mahdoton ei koskaan voi olla mahdollisen seuraus; ja siksi kaikki tapahtunut ei ole välttämättä totta.


title: Panthoidos

text: Panthoidos opetti muun muassa peripateetikkofilosofi Lykon Troaslaista.


title: Luke Schenn

text: Lucas Schenn (s. 2. marraskuuta 1989 Saskatoon, Saskatchewan, Kanada) on kanadalainen jääkiekkopuolustaja, joka pelaa NHL-seura Anaheim Ducksissa. Schenn on isokokoinen rightin puolustava puolustaja. Tarvittaessa hän pystyy myös tappelemaan.


title: Luke Schenn

text:
Schenn pelasi kolme kautta WHL:n Kelowna Rocketsissa, joilla hän teki yhteensä 68 (12+56) tehopistettä ja sai 325 jäähyminuuttia. Schenn edusti Kanadaa vuonna 2008 jääkiekon alle 20-vuotiaiden MM-kisoissa ja voitti kultaa. Vuotta aiemmin hän pelasi alle 18-vuotiaiden MM-kisoissa, mutta Kanada ei voittanut mitalia. Hän oli Toronton ensimmäisen kierroksen varaus vuodelta 2008 ja oli koko varaustilaisuuden viides varaus. Schenn on Toronto Maple Leafsin korkein varaus kahteenkymmeneen vuoteen. Schenn sai ensimmäisellä kaudellaan NHL:ssä eniten jääaikaa Torontossa tähtipuolustaja Tomáš Kaberlen jälkeen. Kaudella 2008–2009 Schenn oli taklaustilaston kolmantena 25. helmikuuta 2009 mennessä. Hänellä oli tilillään 155 taklausta. Kauden päätteeksi Schenn valittiin tulokkaiden tähdistökentälliseen.
Schenn on edustanut Kanadaa miesten MM-kilpailuissa vuosina 2009 ja 2011. Hän voitti vuonna 2009 hopeaa.


title: Luke Schenn

text:
Tammikuussa 2016 Schenn ja Vincent Lecavalier kaupattiin Los Angeles Kingsin. Vaihdossa Flyers sai hyökkääjä Jordan Wealin sekä kolmannen kierroksen varausvuoron kesän 2016 varaustilaisuuteen.
Schennin lempinimi "The Human Eraser" keksittiin hänen juniorivuosinaan. Lempinimen antoi analyytikko Pierre McGuire. Lempinimi kertoo puolustajasta, joka pimentää vastustajan tähtihyökkääjät. Aikoinaan samaa lempinimeä kantoi koripalloilija Marvin Webster.


title: Luke Schenn

text: Luken pikkuveli Brayden Schenn on Los Angeles Kingsin ensimmäisen kierroksen varaus vuodelta . Myös Brayden varattiin NHL:ään numerolla 5.


title: Otto Virtanen

text: Otto Virtanen (s. 1970 Ikaalinen) on suomalainen fagotisti. Hänen ensimmäinen soittimensa oli piano ja toinen klarinetti; fagotinsoiton opinnot hän aloitti vasta vuonna 1985 Tampereella. Myöhemmin hän opiskeli Sibelius-Akatemiassa, Tanskassa kuninkaallisessa musiikkikorkeakoulussa ja Pariisin konservatoriossa. Hän valmistui musiikin maisteriksi vuonna 2002.


title: Otto Virtanen

text: Virtanen on työskennellyt orkesterimuusikkona Helsingin kaupunginorkesterissa, Tampere Filharmoniassa ja Radion sinfoniaorkesterissa. Hän on myös aktiivinen kamarimuusikko ja solisti. Hän on soittanut esimerkiksi vuonna 2005 soolo-osuuden Jouni Kaipaisen fagottikonserton kantaesityksessä.


title: N. G. L. Hammond

text: Nicholas Geoffrey Lemprière Hammond (15. marraskuuta 1907 – 24. maaliskuuta 2001) oli englantilainen historioitsija. Hänen erikoisalansa oli Antiikin Kreikka ja erityisesti Makedonian ja Epeiroksen historia.


title: N. G. L. Hammond

text: Hammond toimi toisen maailmansodan aikana Special Operations Executiven tehtävissä Kreikassa.


title: Vaara (täsmennyssivu)

text: Vaara voi tarkoittaa seuraavia:


title: Miroslav Blažević

text: Miroslav ”Ćiro” Blažević (s. 10. helmikuuta 1935 Travnik) on kroatialainen jalkapallovalmentaja.


title: Miroslav Blažević

text: Blažević muistetaan parhaiten ajastaan Kroatian maajoukkueen päävalmentajana sen ”kultaisen sukupolven” aikana 1990-luvun jälkipuoliskolla. Hän johdatti Kroatian pronssille 1998 MM-kilpailuissa. Blaževićin valmennusura on ollut pitkä ja hän toiminut päävalmentajana eri maiden seuroissa kuudella vuosikymmenellä.


title: Miroslav Blažević

text: Blažević on valmentanut aiemmin myös Sveitsin ja Iranin maajoukkueita. Seuratasolla hän on valmentanut Sveitsissä, entisessä Jugoslaviassa, Ranskassa, Kreikassa, Kroatiassa ja Sloveniassa. Blažević muistetaan seuratasolta parhaiten kroatialaisesta Dinamo Zagrebista ja sveitsiläisestä Grasshopperista. Hän on voittanut mestaruuden molemmissa seuroissa.


title: Miroslav Blažević

text: Kroatian maajoukkuetta Blažević valmensi vuosina 1994–2000. Tuolloin Kroatian joukkueessa pelasivat muun muassa Slaven Bilić, Robert Jarni, Zvonimir Boban, Robert Prosinečki, Alen Bokšić ja Davor Šuker. Blažević johdatti Kroatian vuoden 1998 MM-kilpailujen lisäksi EM-kilpailuihin 1996 ja siellä puolivälieriin. Hän jätti tehtävänsä Kroatian jäätyä ulos vuoden 2000 EM-kilpailuista.


title: Miroslav Blažević

text: Veteraanivalmentajan ura on jatkunut jo 40 vuotta ja heinäkuussa 2008 hän siirtyi Bosnia ja Hertsegovinan jalkapallomaajoukkueen päävalmentajaksi. Ćiron tavoitteena on luotsata Bosnia MM-kisoihin 2010 ja karsinnat sujuivatkin hyvin maan selvittäessä tiensä jatkokarsintaan. Portugali oli kuitenkin lopulta liian vahva vastus Bosnialle ja maan historian ensimmäinen kisapaikka jäi haaveeksi. Joulukuussa 2009 Blažević ilmoitti jättävänsä maajoukkuevalmentajan tehtävät. Bosnialaislähteiden mukaan 74-vuotias veteraani olisi siirtymässä kiinalaisen Shanghai Shenhuan peräsimeen. Seuraavalla viikolla asia varmistui ja Blažević siirtyi kiinalaisseuran päävalmentajaksi. Blaževićin johdolla Shenhua sijoittui kaudella 2010 Kiinan liigassa kolmanneksi. Joulukuussa 2010 hän jätti seuran ja siirtyi Kiinan U23-maajoukkueen päävalmentajaksi.


title: Miroslav Blažević

text: Blažević epäonnistui tavoitteessaan johdattaa Kiina vuoden 2012 olympialaisiin ja hän erosi tehtävästään kesäkuussa 2011. Syyskuussa 2011 hän palasi vuosien tauon jälkeen Iraniin, kun maan liigassa hännille juuttunut Sanat Mes Kerman FC palkkasi hänet pelastamaan joukkueen putoamiselta. Iranin jalkapalloliitto kuitenkin vastustaa 76-vuotiaan veteraanivalmentajan paluuta. Liitto ilmoitti, että sen uusien käytäntöjen mukaan yli 65-vuotiaat valmentajat eivät saa työskennellä Iranissa. Blažević sai kuitenkin jatkaa työssään, mutta pesti päättyi potkuihin helmikuun puolivälissä 2012. Mes Kermanin menestys jäi Blaževićin alaisuudessa heikoksi ja viimeisessä ottelussa hänen suojattinsa hävisiviät maamies Zlatko Kranjčarin valmentamalle Sepahanille.


title: Miroslav Blažević

text: 22. helmikuuta 2012 kroatialaiset tiedotusvälineet uutisoivat, että kuun alussa 77 vuotta täyttänyt Blažević olisi siirtymässä Slovakian maajoukkueen päävalmentajaksi.


title: Miroslav Blažević

text: Marraskuussa 2012 Blaževićista tuli Kroatian liigassa pelaavan NK Zagrebin päävalmentaja. Kautta leimasivat Blaževićin ja seurajohdon väliset riidat. Kokenut valmentaja jatkoi kuitenkin kauden loppuun, muttei onnistunut pelastamaan NK Zagrebia putoamiselta. Kauden jälkeen 78-vuotias Blažević jätti seuran ja ilmoitti lopettavansa 45-vuotisen valmennusuransa.


title: Miroslav Blažević

text: Blažević pyörsi eläkkeellejäämispäätöksensä jo tammikuussa 2014, kun hänestä tuli bosniahertsegovinalaisen Sloboda Tuzlan päävalmentaja. Konkarivalmentajan johdolla Tuzla voitti 13 pelaamastaan 15 ottelusta ja nousi kauden päätteeksi maan pääsarjaan. Hän jätti seuran kauden jälkeen.


title: Miroslav Blažević

text: Syyskuussa 2014 Blaževićista tuli NK Zadarin päävalmentaja, mutta pesti päättyi potkuihin jo helmikuussa 2015. Blažević on lähtöisin nykyisen Bosnia ja Hertsegovinan alueelta. Hänen vanhempansa olivat Bosnian kroaatteja.


title: Miroslav Blažević

text: Blažević oli sitoutumattomana ehdokkaana Kroatian presidentinvaaleissa vuonna 2005. Aiemmin hänen tunnettiin Franjo Tuđmanin HDZ:n kannattajana.


title: Kameškovo

text: Kameškovo () on kaupunki Vladimirin alueella Venäjällä. Se sijaitsee Moskovan ja Nižni Novgorodin välisen rautatien varrella (Kameškovon asema) 41 kilometriä Vladimirista koilliseen. Kaupunki on Kameškovon piirin keskus. Asukkaita on 13 700 henkeä (vuonna 2008).


title: Kameškovo

text: 1900-luvun alussa paikalle rakennettiin kehräämö ja kutomo, jonka asuintaajamasta muodostettiin vuonna 1951 Kameškovon kaupunki. Nykyään siellä on tekstiilitehdas, elintarviketeollisuutta, konepaja ja muovimattoja valmistava tuotantolaitos.


title: Lohikäärmeen merkki

text: Lohikäärmeen merkki () on Rick Ungarin luoma yhdysvaltalainen piirrossarja. Sarjaa esitettiin ensi kerran Isossa-Britanniassa heinäkuussa 2005 ja myöhemmin Yhdysdysvalloissa lokakuussa 2006 Jetixillä. Sarjasta oli tuotettu alun perin 26 jaksoa, jonka jälkeen sitä tilattiin vielä 13 jaksoa lisää. Toistaiseksi australialainen Toasted TV -kanava on esittänyt uusia jaksoja vuoden 2008 aikana.


title: Lohikäärmeen merkki

text: Suomessa sarjaa esitettiin Nelosella vuosien 2005–2006 aikana suomeksi tekstitettynä. Sarjan uusintakierrosta esitettiin vuoden 2007 huhtikuusta marraskuuhun. "Lohikäärmeen merkin" 26. jaksoa on myös julkaistu Suomessa DVD:lle vuoden 2006 aikana.


title: Lohikäärmeen merkki

text: "Lohikäärmeen merkki" kertoo lohikäärmeen vuonna syntyneistä 15-vuotiaista kaksosista Ang ja Ling Leungista, joilla on erityinen kohtalo. Kultaisen Lohikäärmeen kuoltua Mestari Chin valitsee kaksosista Angin uudeksi Kultaiseksi Lohikäärmeeksi ja antaa tälle haltuun kultaisen voimarenkaan. Ling pettyy suuresti Angin valinnasta, sillä hän oli Mestari Chinin dojon paras kamppailija. Ling kokee suurta nöyryytystä ja vannoo kostoa häntä kohtaan pettäneille, aloittaen veljestään ja mestaristaan. Ling siirtyy pimeälle puolelle Woo Yinin alias Eläinradan herran palvelukseen, jonka myötä hänestä tulee Varjolohikäärme. Eläinradan herra puolestaan pyrkii saamaan haltuunsa vähintään neljä kahdestatoista muinaisesta kiinalaista eläinradanmerkin voimarenkaasta, jonka myötä hän voisi elvyttää heikentyneen mestarinsa, Pimeimmän Jinin herran. Angin tehtävänä on pysäyttää kaksikko ja suojella kultaista rannekettaan, jonka avulla hän voi muuntautua Kultaiseksi Lohikäärmeeksi.


title: Lohikäärmeen merkki

text: Sarjan alkuperäiset äänet.


title: Lohikäärmeen merkki

text: Sarjan pohjalta on kehitetty "Legend of the Dragon", joka julkaistiin vuonna 2007 PlayStation 2:lle, Wiille ja PlayStation Portablelle.


title: Karabanovo

text: Karabanovo () on kaupunki Vladimirin alueen Aleksandrovin piirissä Venäjällä. Se sijaitsee Kljazman sivujoen Šernan rannalla 128 kilometriä Vladimirista luoteeseen. Kaupungin kautta kulkee Aleksandrovin ja Orehovo-Zujevon välinen rautatie (Karabanovin asema). Asukkaita on 15 300 henkeä (vuonna 2008).


title: Karabanovo

text: Paikkakunta on syntynyt vuonna 1846 perustetun väritehtaan yhteyteen. Vuonna 1938 siitä tuli kaupunki. Neuvostoaikana suurin yritys oli tekstiilitehdas, joka sittemmin on lopettanut toimintansa.


title: Kiržatš

text: Kiržatš () on kaupunki Vladimirin alueella Venäjällä. Se sijaitsee Kljazman sivujoen Kiržatšin rannalla 125 kilometriä Vladimirista länteen. Kaupunki on Kiržatšin piirin keskus. Sen kautta kulkee Aleksandrovin ja Orehovo-Zujevon välinen rautatie (Kiržatšin asema). Asukkaita on 30 600 henkeä (vuonna 2008).


title: Kiržatš

text: Paikkakunta on saanut alkunsa Sergei Radonežilaisen 1300-luvun alkupuoliskolla perustaman luostarin yhteyteen syntyneestä esikaupungista. Vuonna 1778 siitä tuli kaupunki ja Vladimirin lääniin kuuluneen kihlakunnan keskus, mutta jo vuonna 1796 se menetti hallinnolliset tehtävänsä.


title: Kiržatš

text: Nykyään Kiržatš on maatalousalueen keskus, jossa on metalli-, elintarvike-, puunjalostus- ja ompelimoteollisuutta. Neuvostoaikana suurin yritys oli silkkitehdas, joka sittemmin on lopettanut toimintansa. Huomattavin nähtävyys on 1600-luvulla rakennettu Marian ilmestyksen luostari. 21 kilometrin päässä kaupungista on muistomerkki paikalla, jossa Juri Gagarin ja hänen ohjaajansa saivat surmansa vuonna 1968


title: Matti Tolonen (jääkärikapteeni)

text:
Matti Aukusti Tolonen () oli suomalainen jääkärikapteeni. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan Valkoisen Armeijan riveissä komppanian varapäällikkönä.
Tolosen vanhemmat olivat työnjohtaja Iisakki Tolonen ja Hanna Oinonen. Hänet vihittiin avioliittoon vuonna 1919 Rauha Laina Palosen kanssa.


title: Matti Tolonen (jääkärikapteeni)

text: Tolonen kävi kansakoulun ja suoritti yksityisesti viidennen luokan Haminan suomalaista yhteiskoulussa vuonna 1925. Hän suoritti taktiikan soveltamiskurssin Suojeluskuntain päällystökoulussa vuonna 1926 ja komppanianpäällikkökurssin Taistelukoulussa vuonna 1929.


title: Matti Tolonen (jääkärikapteeni)

text: Tolonen työskenteli vakuutusasiamiehenä ennen liittymistään vapaaehtoisena Saksassa sotilaskoulutusta antavan jääkäripataljoona 27:n 3. komppaniaan 2. tammikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Pataljoonan rintamalta paluun jälkeen Tolonen siirrettiin pataljoonan 1. konekiväärikomppaniaan 20. helmikuuta 1917.


title: Matti Tolonen (jääkärikapteeni)

text:
Tolonen astui Suomen armeijan palvelukseen Saksassa 7. helmikuuta 1918 ensin vannottuaan sotilasvalan ja allekirjoitettuaan palvelusitoumuksen armeijalle. Tässä tilaisuudessa hänet ylennettiin varavääpeliksi. Suomeen hän palasi 18. helmikuuta 1918 aselaivoja seuranneen jääkäreiden etukomennuskunnan mukana Vaasaan. Vaasasta hänet määrättiin Vöyrin sotakouluun, missä hän toimi 5. komppanian varapäällikkönä. Hän otti osaa sisällissodan taisteluihin Vaskivedellä, Kurussa, Muroleessa, Teiskossa, Uudessakylässä ja Lapinniemellä, missä hän lopulta haavoittui pahasti 28. maaliskuuta 1918.
Tolonen toimi sisällissodan jälkeen haavoistaan toivuttuaan kesäkuussa vuonna 1918 opettajana 3. Divisioonan päällystökursseilla. Hänet siirrettiin 9. heinäkuuta 1918 Laatokan jalkaväkirykmentti 6:een, joka tunnettiin myöhemmin nimellä Viipurin rykmentti. Hän toimi rykmentissä aluksi 6:nnen ja 6. marraskuuta 1920 alkaen 5. komppanian sekä 7. tammikuuta 1926 alkaen 2. konekiväärikomppanian päällikkönä. Viipurin rykmentistä hänet siirrettiin 28. toukokuuta 1926 Pohjois–Savon rykmenttiin, missä hänet sijoitettiin ensin 7. komppanian päälliköksi ja 10. syyskuuta 1926 alkaen aliupseerikoulun johtajaksi sekä 22. marraskuuta 1927 jälleen 7. komppanian päälliköksi. 6. komppanian päälliköksi hänet siirrettiin 27. heinäkuuta 1928, josta hänet siirrettiin 1. syyskuuta 1932 alkaen 1. komppanian päälliköksi, josta tehtävästä hänet siirrettiin 1. syyskuuta 1935 aliupseerikoulun johtajan apulaiseksi. Armeijasta hän erosi 6. marraskuuta 1935, jonka jälkeen hän työskenteli vakuutusasiamiehenä Kuopiossa aina vuoteen 1967 saakka.


title: Matti Tolonen (jääkärikapteeni)

text: Tolonen osallistui talvisotaan toimistoupseerina Pohjois-Savon suojeluskuntapiirin esikunnassa. Välirauhan aikana hän toimi koulutusupseerina Jalkaväenkoulutuskeskus 6:ssa ja Pohjois-Savon suojeluskuntapiirissä. Myöhemmin hän siirtyi Pohjois-Savon suojeluskuntapiirin esikuntaan toimistoupseeriksi. Jatkosodan puhjettua hänen tehtävänsä muuttuivat Pohjois-Savon suojeluskuntapiirissä, nyt hän toimi jakoelimen päällikkönä, kunnes hänet siirrettiin pataljoonan komentajaksi Jalkaväenkoulutuskeskus 12:sta II pataljoonaan. Vuonna 1942 hänet siirrettiin ylimääräisten vartioiden tarkastajaksi Keskusvarikko 6:een, missä hän palvelikin sodan loppuun saakka. Hänet haudattiin Kuopion uudelle hautausmaalle.


title: Marko Portin

text: Marko Juhani Portin (s. 1970 ) on suomalainen klarinetisti ja säveltäjä. Portin tuli tunnetuksi Ultra Bra -yhtyeen saksofonistina. Lisäksi Portin on esiintynyt useiden suomalaisten sinfoniaorkestereiden kanssa (muun muassa Radion sinfoniaorkesteri, Helsingin kaupunginorkesteri) ja on Uusinta-kamariyhtyeen sekä Albero-kvartetin jäsen. Portinin oma sävellystuotanto käsittää muun muassa kamarimusiikkiteoksia.


title: Koltšugino

text: Koltšugino () on kaupunki Vladimirin alueella Venäjällä. Se sijaitsee Kljazman sivujoen Pekšan varrella 76 kilometriä Vladimirista luoteeseen. Kaupunki on Koltšuginon piirin keskus. Sen kautta kulkee Aleksandrovin ja Kinešman välinen rautatie (Koltšuginon asema). Asukkaita on 45 700 henkeä (vuonna 2008).


title: Koltšugino

text: Paikkakunta on saanut alkunsa värimetallitehtaan yhteyteen syntyneestä asuintaajamasta. Vuonna 1931 siitä tuli kaupunki. Nykyään siellä on mm. ruokailuvälineitä ja metalliastioita valmistava tehdas sekä muuta metalliteollisuutta.


title: Kosterjovo

text: Kosterjovo () on kaupunki Vladimirin alueen Petuškin piirissä Venäjällä. Se sijaitsee Kljazman sivujoen Lipnjan varrella 52 kilometriä Vladimirista länteen. Kaupungin kautta kulkee Moskovan ja Vladimirin välinen rautatie (Kosterjovon asema). Asukkaita on 8 900 henkeä (vuonna 2008).


title: Kosterjovo

text: Paikkakunta on saanut alkunsa tekstiiliteollisuuden tarvikkeita valmistaneen tehtaan asuintaajamasta. Vuonna 1981 siitä tuli kaupunki.


title: Lakinsk

text: Lakinsk () on kaupunki Vladimirin alueen Sobinkan piirissä Venäjällä. Se sijaitsee Kljazman varrella 32 kilometriä Vladimirista lounaaseen. Kaupungin kautta kulkee Moskovan ja Nižni Novgorodin välinen rautatie (Undolin asema) sekä kaupunkien välinen M7-valtatie. Asukkaita on 15 900 henkeä (vuonna 2008).


title: Lakinsk

text: Paikkakunta on saanut alkunsa vuonna 1889 perustetun tekstiilitehtaan asuintaajamasta, joka sai nimen Lakinski siellä vuonna 1905 menehtyneen vallankumouksellisen M.I. Lakinin mukaan. Vuonna 1969 taajamasta tuli kaupunki. Nykyään siellä on mm. tekstiili-, elintarvike- ja huonekaluteollisuutta. Nähtävyyksistä huomattavin on vuonna 1693 rakennettu Kazanin jumalanäidin ikonin kirkko. Kaupungin alueeseen kuuluvassa entisessä Undolin kylässä asui vuosina 1784–1786 Aleksandr Suvorov.


title: Hirttäkää heidät!

text: Hirttäkää heidät! ("Hang ’Em High") on vuonna 1968 valmistunut lännenelokuva, jossa pääosaa esittää Clint Eastwood. Muissa rooleissa ovat muun muassa Pat Hingle, Inger Stevens ja Ed Begley. Elokuvan ohjasi Ted Post, ja sen pääosa oli Eastwoodin ensimmäinen rooli Hollywoodin western-elokuvissa.


title: Hirttäkää heidät!

text: Entinen seriffi Jed Cooper viettää rauhallista elämää karjanajajana. Hänen ja karjalauman ylittäessä jokea saapuu aseilla varustettu rosvojoukko hänen luokseen. Miehet väittävät Jedin varastaneen lehmät, vaikka näin ei ole. Hänet hirtetään mutta kuin ihmeen kaupalla Jed selviää. Tuomari toteaa hänet syyttömäksi ja haluaa palkata tämän yhdeksi territorion seriffiksi. Jed suostuu ja aikoo kostaa kaikille hirttäjille yksi kerrallaan.


title: Hirttäkää heidät!

text: "Video-oppaassa" vuodelta 1994 Asko Alanen kuvasi elokuvaa kohtalaisen hallituksi spagettityyliseksi jenkkilänkkäriksi ja antoi sille kolme tähteä viidestä, mikä vastaa sanallista arviota ”hyvä”.


title: Melenki

text: Melenki () on kaupunki Vladimirin alueella Venäjällä. Se sijaitsee Meštšoran alangon itäosassa Okan sivujoen Unžan varrella 150 kilometriä Vladimirista kaakkoon. Sen kautta kulkee Muromin ja Tambovin välinen maantie. Asukkaita on 15 300 henkeä (vuonna 2008).


title: Melenki

text: Tarinan mukaan paikkakunta on saanut alkunsa Unža-joelle rakennetuista myllyistä ("melenki"). Vuonna 1778 siitä tuli kaupunki ja Vladimirin lääniin kuuluneen kihlakunnan keskus. Nykyisin Melenkissä on lähinnä tekstiili- ja metalliteollisuutta.


title: Inventaario

text: Inventaario on luettelo tavaroista ja materiaaleista, jotta selviäsi, mitä tavaroita on omistuksessa ja mitä on mahdollisesti kadonnut. Liiketaloudessa niitä pidetään lakisääteisesti kerran vuodessa, mutta inventaarioita tehdään tilinpäätöksille ja testamenteillekin.


title: Lauri Laine

text: Lauri Laine (s. 17. marraskuuta 1946 Helsinki) on suomalainen taidemaalari. Hän asuu ja työskentelee Helsingissä, mutta on vuodesta 1986 lähtien työskennellyt säännöllisesti myös Roomassa.


title: Lauri Laine

text: Hänet tunnetaan valoa ja tilaa tutkivista abstraktioista, jotka ovat saaneet vaikutteita italialaisesta ja espanjalaisesta renessanssi- ja barokkitaiteesta.


title: Lauri Laine

text: Laine opiskeli Suomen Taideakatemian koulussa Helsingissä vuosina 1975-79.


title: Lauri Laine

text:
Laineella on ollut lukuisia yksityisnäyttelyitä Suomessa ja ulkomailla vuodesta 1981 lähtien ja hän on osallistunut myös moniin
kansainvälisiin yhteisnäyttelyihin, mm. São Paulon biennaaliin vuonna 1989.


title: Lauri Laine

text: Laineen teoksia on useissa merkittävissä taidekokoelmissa, esimerkiksi Nykytaiteen museo Kiasmassa Helsingissä, Moderna museetissa Tukholmassa, Malmö Konstmuseumissa ja Museum Haus Konstruktiv´issa Zürichissä. Hän on toiminut myös piirustuksen ja maalauksen opettajana muun muassa Suomen Taideakatemian koulussa / Kuvataideakatemiassa 1983-86 ja Taideteollisessa Korkeakoulussa 1986-98.


title: Lauri Laine

text: Laine on palkittu Suomen Taideyhdistyksen tunnustuspalkinnolla 2009 ja Biennale Balticum-palkinnolla 1985. Hänelle myönnettiin taiteilijaeläke vuonna 2008.


title: Lauri Laine

text:
Taiteilijan retrospektiivinen näyttely "Maalauksia valosta ja tilasta" järjestettiin v. 2012-13 Helsingin Taidehallissa, Kuntsin modernin taiteen museossa Vaasassa, Tuusulan taidemuseossa ja Joensuun taidemuseossa.
Kustantamo Parvs Publishing / www.parvspublishing.com


Lauri Laine


title: BKN

text: BKN ("the Bohbot Kids Network") on Allen J. Bohbot perustama kansainvälinen animaatioita tuottava ja levittävä yhtiö, joka tunnettiin aikaisemmin nimillä Amazin' Adventures ja Bohbot Productions. Tuolloin yhtiö tunnettiin vuosien 1995–2000 aikana animaatio-osiona FOXin, UPN ja The WB Television Networkin kanavilla. Se teki myös tiiviisti yhteistyötä DIC Entertainmentin kanssa. BKN:llä on toimistoja Lontoossa, Kölnissä, Barcelonassa ja New Yorkissa.


title: Juhani Toro

text: Juhani Toro () oli suomalainen jääkärikapteeni. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan Valkoisen Armeijan riveissä joukkueenjohtajana ja reserviupseerikoulun päällikkönä.


title: Juhani Toro

text: Toron vanhemmat olivat maanviljelijä Matti Toro ja Riitta Puputti. Hänet vihittiin avioliittoon vuonna 1919 Fanny Rebekka Saarisen kanssa. Toro kävi kuusi luokkaa Sortavalan reaalilyseota.


title: Juhani Toro

text: Toro liittyi vapaaehtoisena Saksassa sotilaskoulutusta antavan jääkäripataljoona 27:n 4. komppaniaan 13. tammikuuta 1916, josta hänet siirrettiin joulukuussa vuonna 1917 pataljoonan tiedonanto-osastoon. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.


title: Juhani Toro

text: Toro saapui Suomeen (Vaasaan) jääkäreiden pääjoukon mukana varavääpeliksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi ensin 3. jääkärirykmentin 5. jääkäripataljoonan 4. komppaniaan, josta hänet komennettiin 27. maaliskuuta 1918 opettajaksi Päämajan reserviupseerikouluun, mistä hän palasi takaisin joukko–osastoonsa 29. huhtikuuta 1918.


title: Juhani Toro

text: Toro palveli sisällissodan jälkeen edelleen 3. Jääkärirykmentissä, josta muodostettiin myöhemmin Savon jääkärirykmentti 3. Hänet siirrettiin 4. lokakuuta 1918 alkaen Kuopion jalkaväkirykmentti 4:ään, joka taasen muuttui myöhemmin Tampereen rykmentiksi, jossa hänet määrättiin aluksi nuoremmaksi upseeriksi 5. komppaniaan ja 16. joulukuuta 1918 alkaen saman komppanian päälliköksi sekä 12. kesäkuuta 1919 jälleen nuoremmaksi upseeriksi. Nuoremman upseerin tehtävistä hän siirtyi 4. lokakuuta 1919 alkaen I pataljoonan rahastonhoitajaksi, josta tehtävästä hän siirtyi 22. joulukuuta 1919 alkaen nuoremmaksi upseeriksi 3. komppaniaan. Ensimmäisen pataljoonan adjutanttina hän toimi 13. helmikuuta 1920 – 9. huhtikuuta 1920 välisen ajan, jona aikana hän osallistui heimosodissa Porajärven puolustukseen 6. – 29. maaliskuuta 1920. Tampereen rykmentistä Toro siirrettiin 25. helmikuuta 1921 alkaen Savon jääkärirykmentin 7:nteen ja 12. elokuuta 1921 alkaen 6. komppaniaan. Armeijasta hän erosi 11. lokakuuta 1922 ja liittyi Suojeluskuntajärjestöön. Suojeluskunnissa hänet sijoitettiin paikallispäälliköksi Sotkamon suojeluskuntaan, jossa hän palveli 1. marraskuuta 1922 – 15. maaliskuuta 1924 välisen ajan. Takaisin armeijan palvelukseen Toro astui 30. huhtikuuta 1924 ja hänet määrättiin nuoremmaksi upseeriksi Viipurin rykmentin 4. komppaniaan, josta hänet siirrettiin edelleen 27. lokakuuta 1924 alkaen 1. konekiväärikomppaniaan ja 3. elokuuta 1928 alkaen 1. komppaniaan. Viipurin rykmentistä hänet siirrettiin 30. marraskuuta 1932 Tampereen rykmenttiin, jossa hänet sijoitettiin komppanian varapäälliköksi 1. konekiväärikomppaniaan. Toistamiseen hän erosi armeijan palveluksesta 9. helmikuuta 1937. Myöhemmin hän hoiti Sortavalan suojeluskuntapiirin V alueen päällikön tehtäviä 2. maaliskuuta 1938 alkaen, jonka jälkeen hänet määrättiin 1. huhtikuuta 1938 alkaen Sortavalan suojeluskunnan paikallispäälliköksi.


title: Juhani Toro

text: Toro osallistui talvisotaan komppanianpäällikkönä Jalkaväkirykmentti 34:ssä ja osallistui sen mukana taisteluihin Suvilahdella, Ulismaistessa ja Kollaalla. Jatkosodan puhjettua hänet komennettiin pataljoonan komentajan apulaiseksi Jalkaväkirykmentti 35:n I pataljoonaan ja osallistui tässä joukossa taisteluihin Vieljärvellä, Kirvesjärvellä ja Hiisjärvellä. Hänet siirrettiin myöhemmin pois rintamajoukoista komppanianpäälliköksi ja Aliupseerikoulun johtajaksi Panssarintorjuntakoulutuskomppaniaan Hämeenlinnaan. Vuonna 1942 hänet vapautettiin palveluksesta ja hän toimi sen jälkeen Hurtti Ukon, Arpajaisyhdistyksen, Asevelilehden ja Suurarpa ry:n tarkastaja vuoteen 1948 saakka. Vuoden 1948 jälkeen hän toimi Muusikkojen liitto ry:n järjestösihteerinä ja toimistonhoitajana. Välirauhan aikana hän toimi myös aikakauslehti Asemiehen toimitussihteerinä vuosina 1940–1941. Sotien aikana hän toimi myös Sisäasiainministeriön Väestönsiirto-osaston tehtävissä Virossa ja Inkerinmaalla vuonna 1943 ja väestönsiirtoleirin päällikkönä Jokioisissa kesällä vuonna 1943. Hänet haudattiin Pieksämäelle.


title: Petuški

text: Petuški () on kaupunki Vladimirin alueella Venäjällä. Se sijaitsee Kljazman varrella 67 kilometriä Vladimirista länteen. Kaupunki on Petuškin piirin keskus. Sen kautta kulkee Moskovan ja Nižni Novgorodin välinen rautatie (Petuškin asema) sekä kaupunkien välinen M7-valtatie. Asukkaita on 14 900 henkeä (vuonna 2008).


title: Petuški

text: Paikkakunta on saanut alkunsa Petuškin kylän lähelle perustetun rautatieaseman asuintaajamasta, joka aluksi tunnettiin nimellä Novyje Petuški. Vuonna 1965 siitä tuli Petuškin kaupunki. Nykyisin siellä on mm. metalli- ja rakennustarviketeollisuutta. Kaupungin nimi tunnetaan Venäjällä Venedikt Jerofejevin ”runoelmasta” "Moskova–Petuški".


title: Andrei Sinjavski

text: Andrei Donatovitš Sinjavski (; 8. lokakuuta 1925 Moskova – 25. helmikuuta 1997 Pariisi) oli neuvostoliittolainen kirjailija ja toisinajattelija. Hänet tuomittiin työleirille gulagiin Juli Danielin kanssa ”neuvostovastaisesta toiminnasta” 14. helmikuuta 1966.


title: Andrei Sinjavski

text: Sinjavski oli julkaissut salanimellä Abram Terts satiirisia proosakirjoituksia, joissa arvosteltiin neuvostojärjestelmää. Kirjoitukset oli julkaistu ulkomailla. Kun KGB sai tietää, että Sinjavski oli salanimen takana, hänet pidätettiin ja tuomittiin näytösoikeudenkäynnissä vuonna 1966 pakkotyöhön seitsemäksi vuodeksi. Hänet vapautettiin kuitenkin jo 8. kesäkuuta 1971.


title: Andrei Sinjavski

text: Ryhmä merkittäviä ulkomaalaisia ja neuvostoliittolaisia allekirjoittajia lähetti Leonid Brežneville kirjeen, jossa he vetosivat, että hän ei palaisi stalinismin aikaan. Allekirjoittajien joukossa oli akateemikkoja, mm. Andrei Saharov, Igor Tamm ja Maija Plisetskaja. Kirjettä pidetään neuvostoliittolaisen toisinajattelijaliikkeen alkuna.


title: Andrei Sinjavski

text: Kärsittyään rangaistuksen Sinjavski sai vuonna 1973 luvan muuttaa perheineen Ranskaan, ja hänestä tuli Sorbonnen yliopiston dosentti oppiaineenaan venäläinen kirjallisuus. Sinjavski kirjoitti aktiivisesti Radio Free Europeen. Hänen vankeusajan kirjeenvaihtonsa vaimonsa kanssa julkaistiin Lontossa kirjana (1973, Golos iz khora, "A Voice from the Choir"), ja se julkaistiin myöhemmin useissa länsimaissa. Hänen vuosina 1975 ja 1976 julkaistut teoksensa "Progulki's Pushkinym" ("Walking with Pushkin", 1975) ja V Teni Gogolja ("In the Shadow of Gogol", 1976) saivat kuitenkin ristiriitaisen, jopa vihamielisen vastaanoton Venäjän ulkopuolella asuvilta venäläisiltä lukijoilta.


title: Andrei Sinjavski

text: Sinjavski palasi hetkeksi Moskovaan perestroikan vallitessa vuonna 1988, kun hänen ystävänsä Juli Danielin kuoli. Hän kuoli itse syöpään 71-vuotiaana vuonna 1997.


title: Urn

text: Urn on suomalainen black metal -yhtye, joka on kotoisin Tampereelta.


title: Urn

text:
Sulphur ja Pimeä perustivat Urnin kesällä 1994.
EP:t


title: Laila

text: Laila on monissa maissa esiintyvä arabialaisperäinen naisen etunimi. Alkuperältään se on muunnelma arabiankielisestä sanasta, joka merkitsee yötä. Samaa alkuperää on myös nimi Leila. Pohjoismainen Laila on kuitenkin peräisin saamelaisesta Láilá-nimestä, joka puolestaan on pyhää merkitsevän Helga-nimen muunnos.


title: Laila

text:
Suomessa Lailan nimipäivä on 5. maaliskuuta. Vuoden 2015 loppuun mennessä nimi on annettu 8488
naiselle ja muutamalle miehelle.


title: Soul Destroyers

text: Soul Destroyers on suomalaisen black metal -yhtye Urnin albumi, joka julkaistiin vuonna 2008 levymerkillä Dynamic Arts Records.


title: Jussi-palkinnot 2007

text: Jussi-palkinnot 2007 jaettiin 4. helmikuuta 2007 entisessä "Studio 51" -yökerhossa järjestetyssä jakotilaisuudessa vuoden 2006 elokuville. Gaalan juonsivat Baba Lybeck ja Mikko Silvennoinen.


title: Jussi-palkinnot 2007

text: Yleisö-Jussin voitti "Duudsonit-elokuva".


title: Aleksandria (täsmennyssivu)

text: Aleksandria () voi viitata seuraaviin:


title: Kerskuri

text: Kerskuri ("The Fireball") on Tay Garnettin ohjaama ja käsikirjoittama yhdysvaltalainen draamaelokuva vuodelta 1950. Elokuvan pääosia näyttelivät Mickey Rooney ja Pat O’Brien. "Kerskurissa" esiintyy sivuosassa myös myöhemmin tunnetuksi tullut Marilyn Monroe.


title: Kerskuri

text: "Kerskuri" on mustavalkoinen ja pituudeltaan 84 minuuttia. Se sai ensi-iltansa Yhdysvalloissa 7. lokakuuta 1950, ja Suomen teattereihin elokuva ilmestyi samana vuonna 22. joulukuuta. "Kerskurin" tuotti 20th Century Fox.


title: Kerskuri

text: Johnny Casar (Mickey Rooney) pakenee isä O’Haran (Pat O’Brien) orpokodista, jossa häntä kiusataan lyhyydestään ja huonoista urheilutaidoistaan. Pian hän kiinnostuu rullaluistelusta ja tapaa Bruno Crystalin (Ralph Dumke), joka antaa hänen tiskata astioita kahvilassaan.


title: Kerskuri

text: Kulkeva rullaluistelutiimi kiinnostuu Johnnysta, kun hän näyttää kykynsä. Hän ottaa yhteen Mack Millerin (Glen Corbett) kanssa ja ihastuu Mary Reevesiin (Beverly Tyler). Johnny sekaantuu muihinkin naisiin, mukaan lukien Pollyyn (Marilyn Monroe), joka Marysta poiketen rakastaa häntä vain, koska hän on mestari. Sitten hän sairastuu polioon. Pyörätuoliin joutunut Johnny yrittää saada elämän takaisin raiteilleen.


title: Eemu, Ukri, Amelie

text: Eemu, Ukri, Amelie: 2000 kaunista ja harvinaista etunimeä on Juri Nummelinin ja Elina Teerijoen nimikirja, jonka on kustantanut Nemo. Kirjan ensimmäinen laitos ilmestyi nimellä "Osma, Ranja, Vilmiina: 800 harvinaista etunimeä" vuonna 2003. Toinen uusittu laitos ilmestyi "Eemu, Ukri, Amelie" -nimellä 2005 ja kolmas vuonna 2008.


title: Eemu, Ukri, Amelie

text:
Tekijät ovat poimineet kirjaansa ”käyttökelpoisia ja mukavia nimiharvinaisuuksia – jotkin nimet onnistuvat olemaan molempia”. Esipuheessa he toteavat, että joidenkin nimien kohdalla tekijät ovat epäilleet niiden soveltuvuutta nykyajan Suomeen, mutta että nimi on aina makuasia. Viime kädessä Väestörekisterikeskuksen nimilautakunta hyväksyy tai hylkää ehdotetun nimen.
Kirjassa mainitaan nimiä, joita nykyään ei varmastikaan ehdotettaisi. Suurin osa näistä on annettu ennen Suomen nykyistä nimilakia, joka on vuodelta 1945 ja joka kieltää antamasta lapselle nimeksi nimeä, joka voisi haitata nimensaajan elämää.


title: Eemu, Ukri, Amelie

text: Nimien yhteydessä kerrotaan jonkin verran niiden taustasta ja mahdollisista kuuluisista kaimoista. Jokaisesta nimestä mainitaan sen käyttäjien lukumäärä sukupuolittain.


title: Jäppilän vaakuna

text: Jäppilän vaakuna on saanut aiheensa Jäppilän kunnan nimen alkukirjaimesta, jota vaakunan patakoukku muodoltaan muistuttaa. Samalla se muistuttaa entisaikojen elinoloista.


title: Jäppilän vaakuna

text: Vaakunan on suunnitellut Erkki Karttunen, ja se vahvistettiin käyttöön 7. kesäkuuta 1958. Vaakunan selitys on ”mustassa kentässä pystyssä kultahaahlat”. Vaakuna muuttui epäviralliseksi kotiseutuvaakunaksi 2004 kun kunta liittyi osaksi Pieksänmaan kuntaa.


title: Varjoratsastajat

text: Varjoratsastajat on kuvitteellinen ryhmä manga- ja animesarjassa "Yu-Gi-Oh! GX". Ryhmään kuuluu seitsemän eri taustoista tulevaa ottelijaa sekä heidän johtajana Kagemaru. Varjoratsastajat esiintyvät ensimmäisellä kaudella jaksoissa 29-49. Sarjassa Kagemaru on vanha mies, joka kokosi ja aivopesi hyviä ottelijoita, sydämettömiä. Heidän tarkoituksensa oli ensin varastaa avaimet Pyhiin Petokortteihin ("Uria, Lord of Searing Flames", "Hamon, Lord of Striking Thunder" ja "Raviel, Lord of Phantasms"), mutta tämä ei riittänyt: avaimen sai toimimaan vain voittamalla sen kantajan ottelussa. Kun varjoratsastajat oli voitettu ja Kagemaru otteli Jadeniä vastaan, hän väitti lähettäneensä varjoratsastajat vain koettelemaan heitä.


title: Varjoratsastajat

text: Akatemian vanha vahtimestari, joka halusi olla taas nuori. Ainut ratkaisu siihen oli käyttää Pyhiä Petokortteja. Niiden vaikutuksesta nuoreneekin ottelussa Jadeniä vastaan, mutta hävittyään vanheni taas. Kuitenkin hänestä tuli hyvä. Kagemaru tarvitsi robottipuvun ennen ottelua Jadeniä vastaan, mutta nuorennettuaan heittää koneen, jolloin se räjähtää. Kagemaru nähdään seuraavan kerran neljännellä kaudella, jossa hän tulee Sartoriuksen kanssa varoittamaan Jadeniä korttien pahuudesta.


title: Varjoratsastajat

text: Ensimmäinen varjoratsastaja. Hän käyttää varjonaamiota, joka antaa yliluonnollisia voimia, mutta ottaa käyttäjänsä mielen valtaan. Sysiverho ottelee Jadeniä vastaan tulivuoren sisällä. Hän ei pärjää Jadenille, joten kiristää tätä upottamalla Syrusin ja Chumeyn laavaan. Kuitenkin Jaden voittaa ottelun ennen kuin Chumley ja Syrus joutuivat laavaan. Naamio ja naamion henki joutuivat korttiin vangiksi. Sitten paljastui että Sysiverhon valtaama ihminen oli Atticus, Alexisen kadonnut veli. Hän ei aluksi muista menneestä paljon mitään, mutta myöhemmin Alexiksen ansiosta hän saa muistinsa takaisin. Sysiverho tekee lyhyen paluun toisella kaudella. Kun Atticus yrittää oletellen saada Zanen (josta oli tullut sydämetön) normaaliksi, Atticus ei pärjää tälle, joten hän turvautuu naamioon. Naamio yrittää ottaa jälleen hänestä vallan, mutta Atticus panee vastaan. Sysiverhosta ei ole kuitenkaan vastusta Zanelle ja Zane voittaa. Ottelun jälkeen Atticus tuhoaa naamion ennen kuin se ottaisi hänestä taas vallan. Sysiverho palaa neljännellä kaudella päävihollisena. Hän ottelee Jadenia ja Jesseä vastaan, mutta häviää. Tuon jälkeen, kun kaikki paitsi Jaden ovat mystisesti kadonneet, paljastuu että Sysiverho on todellisuudessa paha henki, jolla oli kyky vallata mieliä. Hän käyttää lohikäärmekortteja ja on luonteeltaan samanlainen kuin Yami Bakura.


title: Varjoratsastajat

text: Toinen varjoratsastaja ja viimeinen vampyyri. Camula vakoilee lepakoiden avulla avaimen haltioita (Jaden, Chazz, Bastion, Alexis, Zane, Banner, Crowler) ja selvitti siten heidän ottelutaktiikkansa.Kolmas varjoratsastaja. Hän on amatsoni, ja koska kaikki amatsonit ovat naisia, hän ottaa hävinneen vastustajansa miehekseen.Tania esiintyy vielä henkimaailmassa neljännellä kaudella. Tällöin hän sanoo: näin meille kävi. Bastion jää Tanian kanssa miettimään miten päästä pois (vaikka Tania ei palaa takaisin ihmisten maailmasta), kun muut jatkavat Jessen etsimistä. Tania on luultavasti yksi kilteimmistä varjoratsastajista. Tania on myös yksi harvoista varjoratsastajista, jotka eivät pelaa varjo-otteluita. Tanialla on lemmikkitiikeri ja hän käyttää Amazon-kortteja.


title: Varjoratsastajat

text: Rikollisjengi ja neljäs varjoratsastaja. Skorpioni-jengi koostuu oikeastaan 5 jäsenestä. Skorpioni-jengi oli aluksi vain otteluhenki, mutta Kagemaru luo heille ruumiit. He onnistuvat ryöstämään kaikki avaimet, mutta ne eivät toimi (koska avaimen haltijoita ei voitettu). Chazz kuitenkin tajuaa varkaat ja haastaa heidän johtajansa otteluun, jonka Chazz voittaa helposti. He muuttuvat takaisin korteiksi ja Chazz lisää sen otteluhenkikokoelmaansa. Skorpioni-jengi käyttää itseään otteluolentona.


title: Varjoratsastajat

text: Varsinaisen ottelun hoiti Don Zaloogin otteluhenki.


title: Varjoratsastajat

text: Muinainen faarao ja viides varjoratsastaja. Kagemaru toi hänet nykyaikaan voittamaan Jadenin. Jaden on kuitenkin ottelun alusta saakka ylivoimainen ja faarao tajuaa, että hänen palvelijansa antoivat hänen voittaa. Jaden kuitenkin rohkaisee häntä ja hän saakin kutsuttua voimakkaan olennon, mutta Jaden silti voittaa. Hän lähtee takaisin hänen aikaansa. Hänkään ei pelaa varjopelejä tai ole häijy. Abidos käyttää Faarao-kortteja.


title: Varjoratsastajat

text: Kuudes varjoratsastaja, joka haastoi Otteluakatemian opiskelijoita tekaistuihin varjopeleihin. Hän esiintyi jo kauden 1: 5. ja 6. jaksoissa Crowler palkkasi hänet hoitelemaan Jadenin, mutta Jaden voittaa hänet ja yhtäkkiä heidän varjopelinsä muututtua tuntemattomasta syystä aidoksi varjot vievät hänet. Hän tulee takaisin varjoratsastajana ja paljon voimakkaampana. Alexis haastaa hänet otteluun ja voittaakin hänet. Sitten Varjot vievät Titanin taas. Samalla Atticus saa muistinsa takaisin ja muistaa että Titaani oli se, joka aivopesi hänet. Titan käyttää Demoni-kortteja.